**Az előterjesztést megtárgyalta:**

 - Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2025. szeptember 29-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl az Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

A **Jogi és Képviselői Osztály** vezetője az alábbi tájékoztatást adja az osztály munkájáról:

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2025. június 1. - 2025. augusztus 31. közötti időszakban 152 db szerződés jogi kontrolljára került sor.

Az iroda gondoskodik a Közgyűlésen elfogadott normatív határozatok és megalkotott önkormányzati rendeletek kihirdetéséről.

A 2025. június 19. napján tartott Közgyűlésen elfogadott normatív határozatok 2025. június 19. napján kihirdetésre kerültek.

A 2025. június 19-i Közgyűlésen megalkotott önkormányzati rendeletek 2025. június 23. napján kihirdetésre kerültek:

* 17/2025. (VI. 23.) önkormányzati rendelet a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról
* 18/2025. (VI. 23.) önkormányzati rendelet a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosításáról
* 19/2025. (VI. 23.) önkormányzati rendelet a helyiségbérlet szabályairól szóló 17/2006. (V.25.) önkormányzati rendelet módosításáról

A 2025. június 19-i ülésen elfogadott határozatok, a közgyűlés jegyzőkönyve, valamint a polgármester és a jegyző képviselő-testület által átruházott hatáskörében meghozott - hatósági döntésnek nem minősülő - döntései megküldésre kerültek a Vas Vármegyei Kormányhivatalnak, illetve a Közgyűlésen elfogadott határozatok és a nyilvános ülés jegyzőkönyve kihirdetésre és a honlapra feltöltésre kerültek.

A polgármesterre átruházott hatáskörben hozott nem hatósági döntések száma: 304 db

Az iroda végezte a Közgyűlés és a bizottságok hatáskörébe tartozó döntések jogi kontrollját, valamint ellátta az Önkormányzat által alapított alapítványok, közalapítványok jogszabályoknak megfelelő működésével kapcsolatos feladatokat, előkészítette az alapítványok kuratóriuma és felügyelő bizottsága 2024. évi működésével kapcsolatos beszámolók megtárgyalására az előterjesztést. Az iroda intézte az alapítványi kuratóriumi és felügyelőbizottsági tisztségekre tekintettel történő vagyonnyilatkozattétellel kapcsolatos kötelezettségek teljesítését.

A **Képviselői Iroda** végezte a Közgyűlés és a bizottságok hatáskörébe tartozó döntések adminisztrációját, intézte a bizottsági tagok vagyonnyilatkozattételével kapcsolatos feladatokat.

Az iroda elkészítette a Polgármesteri Hivatal 2025. június 1. – 2025. augusztus 31. közti időszakra vonatkozó iktatókönyvek szerinti hivatali statisztikát:

|  |  |
| --- | --- |
| **Az iktatott ügyiratok megnevezése** | **Az iktatott ügyiratok száma** |
| **Ágazat** | **2025.06.01. - 2025.08.31** |
| **Főszám** | **Alszám** |
| **A) PÉNZÜGYEK** | **12010** | **2058** |
| A.1. Adóigazgatási ügyek | 12010 | 2058 |
| **B) EGÉSZSÉGÜGYI IGAZGATÁS** | **0** | **3** |
| **C) SZOCIÁLIS IGAZGATÁS** | **1065** | **3543** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **316** | **1905** |
| E.1. Környezet- és természetvédelem | 43 | 163 |
| E.2. Építésügyek, településrendezés, területrendezés | 54 | 704 |
| E.3 Építésügy |  |  |
| E.4 Kommunális ügyek | 219 | 1038 |
| **F) KÖZLEKEDÉS ÉS HÍRKÖZLÉSI IGAZGATÁS** | **215** | **1318** |
| **G) VÍZÜGYI IGAZGATÁS** | **2** | **63** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **1316** | **5654** |
| H.1. Anyakönyvi és állampolgársági ügyek | 615 | 1108 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 0 | 100 |
| H.3. A Választásokkal kapcsolatos ügyek |  |  |
| H.4. Rendőrségi ügyek |  |  |
| H.7. Igazságügyi igazgatás | 22 | 136 |
| H.8. Egyéb igazgatási ügyek | 679 | 4288 |
| **I) LAKÁSÜGYEK** | **206** | **1658** |
| **J) GYERMEKVÉDELMI ÉS GYÁMÜGYI IGAZGATÁS** | **45** | **1004** |
| **K) IPARI IGAZGATÁS** | **9** | **33** |
| **L) KERESKEDELMI IGAZGATÁS, TURISZTIKA** | **71** | **421** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **86** | **424** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **6** | **70** |
| **R) SPORTÜGYEK** | **0** | **6** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **812** | **8571** |
| U.1. Képviselő-testület iratai | 1 | 112 |
| U.2. Kisebbségi önkormányzat iratai |  |  |
| U.3. Szervezet, működés | 132 | 2554 |
| U.4. Iratkezelés, ügyvitel | 3 | 29 |
| U.5. Személyzeti, bér- és munkaügyek | 10 | 1684 |
| U.6. Pénz- és vagyonkezelés | 662 | 4185 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **2** | **29** |
| X.1. Honvédelmi igazgatás | 1 | 2 |
| X.2. Polgári védelmi, katasztrófavédelmi igazgatás | 1 | 27 |
| **IKTATOTT ÜGYIRATOK SZÁMA ÖSSZESEN:** | **16161** | **26760** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával, illetményváltozásával kapcsolatos adminisztrációt, a polgármester és a jegyző munkáltatói jogkörébe tartozó intézkedések végrehajtását.

2025. június hónapban az iroda átvette a kötelezett dolgozók vagyonnyilatkozatát és kiküldte a következő esedékességi értesítést, továbbá segítette a féléves teljesítményértékelés megvalósulását.

Július és augusztus hónapokban 16 fő részvételével megvalósul a Nyári diákmunka program.

Fentieken túl az iroda elvégezte a Hivatal 2025. évi költségvetésével kapcsolatos pénzügyi tervezési és egyeztetési, valamint a havi bérszámfejtéshez szükséges adminisztratív feladatokat.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta:

**2025. június 4-től 2025. szeptember 10-ig** az irodára hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** | **száma (db)** |
| Köztemetéssel kapcsolatos ügyek | 18 |
| Adósságkezelés | 1 |
| Átmeneti támogatás | 246 |
| Krízis támogatás | 342 |
| Rendszeres gyógyszertámogatás | 47 |
| Temetési segély | 4 |
| Fűtési támogatás | 40 |
| Rendszeres gyermekvédelmi támogatás | 272 |
| Hátrányos helyzet megállapítása | 212 |
| Önkormányzati lakásban lakók lakbértámogatása | 61 |
| Nem önkormányzati lakásban lakók bérleti díj támogatása | 51 |
| Szén-monoxid érzékelő vásárlásához nyújtott támogatás | 11 |
| Közlekedési támogatás | 1516 |
| Személyi térítési díj mérséklése | 18 |
| Speciális diétához támogatás | 3 |
| **Összesen** | **2842** |

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – környezettanulmányt végeznek.

A Szociális és Lakás Bizottság a 2025. júniusi, júliusi rendkívüli, valamint augusztusi rendkívüli ülésein mindösszesen 21 család részére a lakáshasználatuk meghosszabbításáról döntött, 12 család részére rendkívüli szociális krízishelyzetére tekintettel önkormányzati tulajdonban lévő ingatlant jelölt ki. Az érintettek részére a bérlakások bérbeadása megtörtént.

Közösségi Bérlakás Rendszerben nyilvántartott ingatlanok bérbeadása:

A tulajdonos által felajánlott ingatlan állapotfelmérését követően, és a bérleti díj elfogadásáról szóló tulajdonosi nyilatkozat alapján 2025. augusztus hónapban 1 ingatlan bérbeadására került sor a KBR rendszerében.

A gyermekek védelméről és gyámügyi igazgatásról szóló 1997. évi XXXI. törvény 21/C.§-a alapján a hátrányos helyzetű és rendszeres gyermekvédelmi kedvezményben részesülő, halmozottan hátrányos helyzetű gyermekek, illetve Szombathely Megyei Jogú Város Önkormányzat Közgyűlésének 11/1993. (IV.1.) önkormányzati rendelete 20/A. §-a alapján az a gyermek, fiatal felnőtt, akinek rendszeres gyermekvédelmi jogosultsága a tárgyév augusztus 1. napján fennáll, egyszeri pénzbeli támogatásra jogosult. A pénzbeli támogatás a rendszeres gyermekvédelmi kedvezményre jogosult és egyben hátrányos, halmozottan hátrányos helyzetű gyermekek emelt összegű, 6.500,- Ft-os támogatásra, az e feltételnek nem megfelelő, de rendszeres gyermekvédelmi kedvezményre jogosult gyermekek alapösszegű, 6.000 Ft-os támogatásra jogosultak. Szombathelyen 2025. augusztus 1-jén 409 fő rendszeres gyermekvédelmi kedvezményre jogosult gyermek volt, ebből 305 fő volt a hátrányos helyzetű. A nyári szünetben 108 fő gyermek vette igénybe igénybe az ingyenes szünidei gyermekétkeztetést.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2025. június-szeptember hónapban az alábbi feladatokat végezte:

Önként vállalt önkormányzati feladatok és civil területén végzett feladatok:

* önkormányzati támogatási rendszeren történő regisztrációk ügyintézése;
* beérkező elszámolások ellenőrzése;
* kapcsolattartás civil szervezetekkel;
* Szent Márton Kártya ügyintézés;
* Babaköszöntő csomagok előkészítése;
* Házasulandóknak „Első gratuláció” előkészítése;
* polgármesteri keret terhére történő támogatások ügyintézése;
* szeptemberi civil szervezeteket érintő Közgyűlési, bizottsági anyagok előkészítése;
* „Aktív időskor Szombathelyen” programok szervezése;
* Idősek az idősekért kitüntetés átadásának előkészítése;
* Civil Fórum szeptemberi ülésének előkészítése.

Egészségügy területén végzett feladatok:

* 2025. júniusi Egészségügyi Szakmai Bizottsági ülés jegyzőkönyvének elkészítése;
* júniusi bizottsági, közgyűlési határozatok végrehajtása;
* szeptember havi közgyűlési és bizottsági előterjesztések elkészítése;
* Semmelweis Napi Díjátadó lebonyolítása;
* 2026. évi rendelési idők változásának előkészítése.

Kultúra területén végzett feladatok:

* 2025. júniusi bizottsági és közgyűlési határozatok végrehajtása;
* rendelkező levelek, támogatási szerződés készítése;
* szeptemberi bizottsági, közgyűlési előterjesztések elkészítése;
* kulturális intézmények személyi ügyeinek intézése (szabadság nyilvántartás és engedélyezés, kiküldetés, költségtérítés engedélyeztetése);
* Teraszkoncert rendezvénysorozat szervezési folyamataiban való részvétel;
* Artisjus Szerzői Jogvédő irodával kapcsolatos ügyintézés;
* Szombathely Települési Értéktár ülésének előkészítése, lebonyolítása;
* hadosztályágyú haszonkölcsönszerződésének hosszabbításával kapcsolatos ügyintézés;
* Weöres Sándor Színház és Mesebolt Bábszínház állami támogatásával kapcsolatos ügyintézés.

Köznevelés területén végzett feladatok:

* júniusi bizottsági, közgyűlési határozatok végrehajtása;
* szeptemberi bizottsági, közgyűlési előterjesztések elkészítése;
* Óvodaigazgatói Munkaközösség augusztusi ülésének előkészítése, lebonyolítása;
* az óvodaigazgatók szabadságolásának dokumentálása, táblázat aktualizálása;
* önkormányzati nyári napközis tábor és a fonyódi gyermektábor előkészítése, lebonyolítása;
* szünidei gyermekétkeztetés adminisztrációja;
* Szombathelyi Mesevár Óvoda törvényességi ellenőrzésének megkezdése;
* városi tanévnyitó előkészítése, lebonyolítása;
* szeptemberi Óvodaigazgató Munkaközösség előkészítése, lebonyolítása;
* óvodát kezdő kiscsoportosok részére oviszsákok összeállítása;
* az óvodaigazgatók teljesítményértékelésének előkészítése.

A **Sport és Ifjúsági Iroda** vezetője az alábbi tájékoztatást adta az iroda munkájáról, tevékenységéről a 2025. június-– 2025. szeptember közötti időszakra vonatkozóan:

A sport területén végzett feladatok:

* 2025. júniusi havi bizottsági és közgyűlési határozatok végrehajtása;
* polgármesteri, alpolgármesteri, rendelkező levelek elkészítése;
* támogatási szerződések elkészítése;
* szeptember havi közgyűlési és bizottsági előterjesztések elkészítése;
* szombathelyi székhelyű sportszervezetek aktuális ügyeinek segítése, koordinálása;
* beérkezett elszámolások ügyrend szerinti kezelése.

Az iroda szervezésében kerültek lebonyolításra különböző diáksport rendezvények, többek között:

* általános és középiskolások részére hagyományos városi diáksport napok.

Az iroda:

* segítette, koordinálta a szombathelyi székhelyű sportszervezetek aktuális ügyeit, valamint tájékoztatta az aktuális további pályázatokról a sportszervezetek vezetőit.
* elkészítette a szombathelyi székhelyű sportszervezetek támogatási szerződéseit az önkormányzati forrásátadásról szóló 47/2013. (XII.4.) önkormányzati rendeletnek megfelelően.
* folytatta a tervezett szabadidősport rendezvények, versenyek lebonyolítását, amelyet a Városstratégiai, Idegenforgalmi és Sport Bizottság 2025. március havi Bizottsági ülésen fogadott el. A szabadidősport sportrendezvények szervezése, lebonyolítása a Sport és Ifjúsági Iroda közvetlen sportszakmai irányításával és sportági szakemberek közreműködésével valósulnak meg.
* folyamatos kapcsolatot tart a Szombathelyi Szabadidősport Szövetség elnökségével. Közvetlen sportszakmai irányítással segíti a Szövetség működését.
* koordinálásával folytatódott a 2025. évi Szombathely Város Tenisz Csapatbajnoksága.
* folytatta a Szombathely környéki kerékpártúrák szervezését és lebonyolítását.
* szervezésében valósult meg a Nyári Szabadidősport Rendezvények – 17. Strandsport Napok programjai.
* szervezésben került lebonyolításra a Strandröplabda Termál Kupa 1-3. forduló, KOKÓ Kupa, V. Bedőcs György Utánpótlás Emléktorna.
* folytatta a tervezett Diáksport versenyek, rendezvények lebonyolítását, amelyet a Városstratégiai, Idegenforgalmi és Sport Bizottság 2024. március havi Bizottsági ülésen fogadott el. A diáksport rendezvények szervezése, lebonyolítása a Sport és Ifjúsági Iroda közvetlen sportszakmai irányításával és sportági szakemberek közreműködésével valósulnak meg.
* folytatta az óvodai és iskolai úszásoktatás 2025. évi őszi turnusának szervezését és lebonyolítását.
* szervezésében került lebonyolításra a Kábítószerügyi Egyeztető Fórum.
* napi szinten végzi el a Vasi Diák Közösségi Szolgálat tevékenységéből fakadó adminisztratív feladatokat.
* elvégezte a Haladás 1919. Labdarúgó Kft. Felügyelőbizottsági ülésének adminisztratív feladatait.
* által meghirdetésre került a 2025. évi sportkitüntetések felhívása.
* a kitüntetési javaslatokat – „Szombathely Sportjáért Életmű-díjra” és a „Tóth Géza-díjra” - a megadott határidőig befogadta.
* megkezdte a 5. Városi Diák és Szabadidősport Nap előkészítő szervezését.
* megkezdte a 5. Andits Tamás Tenisz Emlékverseny szervezését.
* szervezésében valósult meg a 2025. évi Hivatali Nyári Élménytábor.
* megszervezete és lebonyolította a városi nyári sporttáborokat.

**Bérleménykezelési Iroda:**

**2025. júniustól - 2025. szeptemberig** az iroda feladatkörébe tartozó ügyek száma az alábbiak szerint alakult:

|  |  |
| --- | --- |
| **ügyek típusa** | **száma (db)** |
| Műszaki ügyintézés | 1161 |
| Lakásbérleti szerződéssel kapcsolatos ügyek | 524 |
| Bérleménykezeléssel kapcsolatos ügyek | 180 |
| Közművekkel kapcsolatos ügyek | 172 |
| Panaszkezeléssel kapcsolatos ügyek | 48 |
| Társasházakkal kapcsolatos ügyek | 210 |
| Vegyes levelezés | 138 |
| Lakáskiürítés | 3 |
| Szociális helyzet vizsgálata | 1 |
| Közbeszerzéssel kapcsolatos ügyek | 2 |
| Tulajdonosi hozzájárulás megadása | 6 |
| Statisztikai adatszolgáltatás (időszaki) | 1 |
| Bérleményellenőrzés | 403 |

Összesen: 2849

* A bérleti/használati szerződések tervezeteinek előkészítése továbbra folyamatosan zajlott a szerződés hosszabbításokhoz/jogviszony folytatáshoz/lakásiránti kérelmekhez szükséges magatartásra vonatkozó levelek elkészítése mellett.
* A bérlemények birtokbavétele/birtokba adása során a mérőórák átírása és a felhalmozott hátralékok rendezése személyes ügyintézés révén továbbra hatékonyabbnak bizonyult, rendszeres személyes kapcsolattartás és ügyintézés zajlott a kezelők és a szolgáltatók között.
* Az iroda és a Pálos Károly Szociális Szolgáltató Központ és Gyermekjóléti Szolgálat közötti kapcsolattartás a nyári időszakban is szoros volt.
* A társasházak közgyűlésein az iroda kezelői továbbra is rendszeresen képviselték a tulajdonos önkormányzatot. A közös képviselők által meghatározott időpontokban – az esetek nagy részében munkaidőn kívül, a késő délutáni vagy esti órákban – a kezelők részvétele révén biztosított volt a hatékony kommunikáció a lakóközösség és az önkormányzat között.
* Az iroda műszaki ügyintézője a napi szintű hibákkal kapcsolatos bejelenéseket 24 órán belül megküldi a SZOVA NZrt. illetékes egysége felé. Az azonnali/életveszéllyel összefüggő bejelentések kapcsán a bejelentés beérkezésének napján, vagy mérlegelve a helyzet súlyosságát a bejelentést követő 1 napon belül helyszíni bejárásra került sor. A műszaki problémák bejelentése, valamint a magasabb költségek kapcsán, mint például önkormányzati bérlakás teljes felújítása, kisebb helyreállítási munkák (nyílászáró csere) megrendelése esetén rövid határidőn belül került sor a bérlemények helyszíni felmérésére. Bérlakások birtokbavétele helyszíni bejárás kapcsán a SZOVA Nzrt. műszaki ellenőre is bevonásra került. A bérlemények állapotára vonatkozó dokumentáció elkészítésére, elektronikus úton történő megküldésére a SZOVA NZrt. illetékes egysége felé továbbra is rövid határidőn belül került sor.
* Az iroda kezelői továbbra is kiemelt figyelmet fordítottak a bérlők bejelentéseinek és panaszaiknak a gyors és hatékony intézésére.
* A Szociális és Lakás Bizottság 2025. április ülésén elhangzott, hogy az Egészségügyi és Közszolgálati Osztály dolgozza ki az önkormányzati tulajdonban lévő lakások visszavételével kapcsolatos intézkedéseket tartalmazó eljárásrendet, és azt terjessze a Bizottság júniusi ülésére.

Az Osztály, a SZOVA NZrt. illetékes osztályával egyeztetve - a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, és Szombathely Megyei Jogú Város Önkormányzata Közgyűlésének a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) önkormányzati rendeletének rendelkezéseit szem előtt tartva - elkészítette az új eljárásrendet. Az eljárásrend a bérleti jogviszony felmondásának eseteire tartalmaz szabályozást, részletesen meghatározva az eljárás szakaszaiban végrehajtandó feladatokat. A jelenlegi szabályozás három fő okot határoz meg a lakásbérleti jogviszony felmondására: lakbér díjtartozás, magatartási probléma és a bérlemény nem rendeltetésszerű használata. Mindegyik eset komplex eljárást igényel, amelynek célja az objektív tényállás megállapítása és a jogszerű döntéshozatal. A kidolgozott és részletes ügymenet a Szociális és Lakás Bizottság 167/2025.(VI.18.) SzLB határozata alapján 2025. július 1. napjától lépett hatályba. Az új eljárásrend alkalmazásával hatékonyabbá és egységesebbé válik a bérlakások visszavételére vonatkozó ügyintézés.

* Szombathely Megyei Jogú Város Önkormányzata 36/2010. (XII.01.) önkormányzati rendelet 36. § (1) bekezdése alapján a Kezelő a lakás rendeltetésszerű és gondos használatát, továbbá a bérlői kötelezettségek teljesítését a lakásban munkanapokon előzetes értesítés alapján ellenőrizheti. A hivatkozott jogszabály értelmében a bérlő/lakáshasználó az ellenőrzést végző bérleménykezelő lakásba történő bejutását köteles biztosítani, az ellenőrzést végző személlyel köteles együttműködni. A bérleményellenőrzéssel kapcsolatos kiértesítések augusztus hónapban azon bérlemények esetében, ahova a kezelő a korábban nem volt ellenőrizni, megkezdődtek.
* Az iroda a célfeladattal összefüggő adatok és iratminták összegzését követően az alábbi adatok összesítette:

A Bérleménykezelési Iroda összesen 1772 értesítést küldött ki az önkormányzati lakásrendelet 36. § (5) bekezdése értelmében, ebből 1662 esetben sikeres volt a célfeladattal összefüggő környezettanulmány (93,8%-os elérhetőségi arány), 73 esetben a kiértesített bérlők/használók nem biztosították a bérleménybe történő bejutást (4,1%). A kezelők részére átadott nyilatkozatok, jövedelemigazolások feldolgozását követően megállapítottuk, hogy 36 olyat eset fordult elő (2%), amikor a bérleménykezelők igaz bejutottak a bérleménybe, azonban vagy nem kaptak jövedelemigazolást, vagy csak hiányosan (valamelyik együtt élő nem adott). 1 esetben bejutott a kezelő a lakásba, azonban a bérlő nem volt együttműködő, határozottan kijelentette, hogy nem hajlandó jövedelemigazolást adni.

**A Közgazdasági és Adó Osztály 2025. június - szeptemberig tartó beszámolási időszakra vonatkozóan a következő tevékenységeket látta el:**

* Ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról.
* Biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.
* Figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

**Beszámoló az Adókivetési és az Adóvégrehajtási és Könyvelési Iroda tevékenységéről**

**Adókivetési Iroda:**

Az Adókivetési Iroda folyamatosan végzi a helyi iparűzési adóval kapcsolatos eljárásokat. Az iroda a Nemzeti Adó- és Vámhivatal napi elektronikus adatszolgáltatása alapján az ASP.ADÓ szakrendszerben nyilvántartja a vállalkozási tevékenységet Szombathelyen megkezdő adóalanyokat, továbbá az adókötelezettséget érintő változásokat naprakészen kezeli. A beérkezett helyi iparűzési adóbevallások tartalmát felülvizsgálja, rögzíti a nyilvántartásban, az adóbevallás alapján megállapítja a fizetendő adót, adóelőlegeket. Hibás bevallások esetén gondoskodik a javításról, és erről értesíti az adózót. Szükség esetén hiánypótlási felhívást bocsát ki.

Az iroda ellátja a hatályos jogszabályi előírások alapján az építményadóztatással összefüggő feladatokat. Az építményadó köteles adótárgyak vonatkozásában folyamatosan figyelemmel kíséri az adókötelezettség keletkezésével, módosításával összefüggő változásokat. Felhívja az adózókat az adókötelezettség teljesítésével összefüggő feladataikra. A beérkező adatbejelentések alapján határozattal állapítja meg a fizetendő építményadó összeget.

Az iroda eljár méltányossági ügyekben. A fizetési könnyítésre irányuló kérelmeket kivizsgálja és az elbírálásról határozatot hoz.

Az adókivetési ügyintézők folyamatosan intézik hatósági bizonyítványok (adóigazolások) kérelemre történő kiállítását. Adózó kérelme alapján vizsgálja az adószámlán fennálló túlfizetés visszautalásának jogszerűségét, és intézkedik a visszafizetésről.

Az Adókivetési Iroda biztosítja az adózók részére az E-önkormányzati portálon keresztül az adóbevallási, bejelentési, kérelem űrlapok naprakész elérhetőségét, a portálon keresztüli adószámla kivonat lekérdezhetőségét, EFER befizetések kezdeményezését.

A Magyar Államkincstár által előírt határidőre önkormányzati adóhatóságunk végrehajtotta az ASP.ADÓ szakrendszerben a 2025. I. félévi zárás feladatait. Az elkészült zárási összesítőket, kimutatásokat, ellenőrző listákat a Kincstár Vas Vármegyei Igazgatósága részére elektronikus rendszeren keresztül továbbította az iroda.

Az iparűzési adóerő-képességet meghatározó adóalapról és az iparűzési adóerő-képességről szóló
adatszolgáltatást az előírt határidőre teljesítette az adóhatóság.

A Szombathelyen bevezetett helyi adókat (építményadó és helyi iparűzési adó) az adózóknak félévenként két részletben március 15., illetve szeptember 15. napjáig kell megfizetniük az önkormányzati adóhatóság megfelelő számláira.

Az adóigazgatási eljárás részletszabályairól szóló 465/2017. (XII. 28.) Korm. rendelet 22. § (1) bekezdése alapján az adóhatóság az adózókat értesítette az adószámla aktuális egyenlegéről, illetve az esetlegesen felszámított késedelmi pótlékról.

Az adóhatóság a 2025. szeptember 15-i fizetési határidőre tekintettel elkészítette a jogi személyek és egyéni vállalkozók részére elektronikus tárhelyükre kézbesítette (cégkapu ill. ügyfélkapu) az adószámla kivonatokat. Magánszemélyek részére a befizetéshez szükséges készpénzátutalási megbízásokat is tartalmazó egyenlegértesítő készült el, melyek postai úton történő kézbesítése szintén megtörtént.

A kiküldött értesítőkkel kapcsolatos telefonos, illetve személyes megkeresésre történő ügyféltájékoztatás folyamatos.

A helyi adókról szóló 1990. évi C. törvény (a továbbiakban: Htv.) 41.§ (1) bekezdése alapján a vállalkozó a helyi iparűzési adóban az előlegfizetési időszakra - az egyes esedékességi időpontokra eső összeg feltüntetésével önkormányzatonként – adóelőleget köteles a bevallás-benyújtással egyidejűleg bevallani. Az adózás rendjéről szóló 2017. évi CL. törvény (továbbiakban: Art.) 69.§ értelmében az adózó az adóelőleg esedékességének időpontjáig benyújtott kérelmében az általa bevallott adóelőleg módosítását kérheti az adóhatóságtól, ha előlegét az előző időszak (év, negyedév, félév) adatai alapján fizeti, és számításai szerint adója nem éri el az előző időszak adatai alapján fizetendő adóelőleg összegét. Az árbevétel csökkenését valószínűsítő adózóktól érkező adóelőleg mérséklési kérelmek, továbbá a likviditási nehézségekkel küzdő adózók által benyújtott fizetési könnyítési kérelmek elbírálása folyamatos.

2025. június, július, augusztus hónapban az Adókivetési Irodára beérkezett ügyiratok száma 5287 db, amelyből:

|  |  |
| --- | --- |
| Adóigazolás | 127 db |
| Bejelentkezés, változás-bejelentés | 105 db |
| Építményadó ügy | 122 db |
| Fizetési könnyítés | 36 db |
| Helyi iparűzési adó ügy | 1815 db |
| Meghatalmazás | 227 db |
| NAV adatszolgáltatás | 2709 db |
| Nyilatkozat adómentességről | 13 db |
| Túlfizetés ügy | 133 db |

A kimenő ügyiratok száma 8101 db volt, amelyből 758 db határozat, illetve végzés.

A Htv. módosítás alapján kiegészült a helyi iparűzési adó meghatározásához kapcsolódó nettó árbevétel fogalom. Ennek értelmében a szerencsejáték szervezéséről szóló 1991. évi XXXIV. törvény szerinti szerencsejáték-szervezőknél az értékesítés nettó árbevétele csökkenthető az elszámolt nyeremény ráfordítással. A rendelkezés már a 2025. június 30-át követő időszakra elszámolt nettó árbevétel tekintetében alkalmazható.

2025. július 5. napjától módosult az Art. hiánypótlásra felhívás során alkalmazandó mulasztási bírság mértéke. Az Art. 221. § (2) bekezdése értelmében az (1) bekezdés szerinti adókötelezettség határidőn belüli nem, illetve nem jogszerű teljesítése esetén az adóhatóság a természetes személy adózót ötvenezer forint, a nem természetes személy adózót kettőszázezer forint mulasztási bírsággal sújtja és – a mulasztás jogkövetkezményeire történő figyelmeztetés mellett – tizenöt napos határidő kitűzésével ismételten felhívja az adókötelezettség jogszerű teljesítésére. A kötelezettség határidőben történő teljesítése esetén az e bekezdés alapján kiszabott bírság mérsékelhető vagy elengedhető. Szintén 2025. július 5. napjától lépett hatályba az automatikus részletfizetéshez kapcsolódó összeghatár változása. Kérelemre az adóhatóság az általa nyilvántartott, legfeljebb kettőmillió forint összegű adótartozásra évente egy alkalommal pótlékmentes részletfizetést engedélyez az Art. 198. § (1) és (2) bekezdésében foglalt feltételek vizsgálata nélkül.

**Adóvégrehajtási és Könyvelési Iroda:**

Az iroda az adótartozások behajtásával kapcsolatos előkészítő feladatok után (hátralékos lista, kimutatások készítése) a fizetési kötelezettségüket nem teljesítő adózókat felszólítja a tartozásuk rendezésére. A befizetés elmaradása esetén az ügyintéző intézkedik a végrehajtási eljárás megindításáról. Adóvégrehajtási cselekményként hatósági átutalási megbízás (inkasszó) benyújtására, munkabérre és egyéb járandóságra történő letiltásra, továbbá ingatlan végrehajtás során az ingatlanvagyonra történő jelzálogjog, illetve végrehajtási jog bejegyzésére kerülhet sor.

Az adók módjára behajtandó köztartozások tekintetében az ügyintéző gondoskodik a tartozás előírásáról, nyilvántartásáról és behajtásáról.

Az iroda naprakészen ellátja a felszámolási-, csőd és végelszámolási eljárásokkal és a hitelezői igények kezelésével, valamint a kényszertörlési eljárás során a követelések bejelentésével kapcsolatos teendőket.

Az iroda gondoskodik az önkormányzati adószámlákra érkező befizetések számlakivonatainak folyamatos, naprakész könyveléséről. Továbbá ellátja a könyveléssel kapcsolatos átutalási, kiutalási, átvezetési, jelentési, zárási feladatokat.

Az iroda külön jogszabályokban meghatározott esetekben vagyoni bizonyítványt, illetve Szombathely város illetékességi területén elhelyezkedő ingatlanok értékéről adó- és értékbizonyítványt állít ki. 2025. június-július-augusztus hónapban 6 db vagyoni bizonyítványt állított ki, valamint hagyatéki eljárásban, végrehajtási eljárásban, illetve gyámügyi eljárásban történő felhasználás céljából összesen 198 db ügyben, ügyenként egy vagy több ingatlan értékéről állított ki adó- és értékbizonyítványt a megkeresők részére.

A **Főépítészi Iroda** az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtott tájékoztatást. A lakossági gázártámogatáshoz jegyzői hatósági bizonyítványokat állított ki az iroda. Az Országos Építészeti Tervtanács ülésére készített véleményeket. A településrendezési terv 1. számú módosítása során a várható környezeti hatás jelentőségének eldöntésére vonatkozó eljárást lefolytatta, melynek eredményéről a szeptemberi Közgyűlésre készített előterjesztést. Az iroda részt vesz a pályázat útján értékesítendő ingatlanokra készített vázlatterveket bíráló bizottság munkájában.

A **Hatósági Osztály** vezetője az alábbi tájékoztatást adta az osztály munkájáról, valamint az osztály munkáját érintő jogszabályi változásokról:

2025. július 9. napján hatályba lépett a hulladékgazdálkodási bírság és a helyszíni bírság mértékéről, megállapításának szempontrendszeréről, kiszabásának, valamint egyéb szankciók alkalmazásának részletes szabályairól szóló 156/2025. (VI.23.) Korm. rendelet, valamint a hulladékról szóló 2012. évi CLXXXV. törvény ezzel összefüggő módosítása. Az új rendelkezések alapján a közterület-felügyelők és a mezőőrök közreműködő hatóságként jogosultak helyszíni bírság kiszabására, amennyiben hulladék jogellenes elhelyezését vagy elhagyását észlelik, feltéve, hogy a jogsértést 100 kilogrammot meg nem haladó hulladékra követik el, és az elkövető a hulladékot a tettenérést követően jelenlétükben azonnal elszállítja, vagy a hulladék elszállíttatásáról és kezeléséről 15 napon belül gondoskodik. A helyszíni bírság összege kötelező mértékű, 20.000 forint, amelynek kiszabása mellőzhető, ha a jogsértést elkövető személy az 1 kilogrammot meg nem haladó nem veszélyes hulladékot a jelenlétükben hulladékgyűjtő edénybe helyezi. Ha a jogsértést elkövető személy a helyszíni bírság megfizetését, a hulladék elszállítását vagy elszállíttatását megtagadja, a helyszíni bírság kiszabására jogosult jegyzőkönyvezi, és közli a jogsértést elkövetővel, hogy az illetékes hulladékgazdálkodási hatóság eljárást indít a hulladékgazdálkodási bírság kiszabása érdekében. A közterület-felügyelő és a mezőőr által kiszabott végleges helyszíni bírság teljes összege, valamint a hulladékgazdálkodási hatóság által a jogsértés helye szerint illetékes települési önkormányzat területén véglegesen kiszabott és abból befolyt hulladékgazdálkodási bírság összegének 30%-a a jogsértés helye szerint illetékes települési önkormányzat bevételét képezi. A Városrendészet a jogszabály hatályba lépésére felkészült, elkészíttették az intézkedésekhez a megfelelő adattartalommal felszerelt bírságtömböket.

2025. augusztus 18. napjától az anyakönyvezhető utónevekkel összefüggésben módosult az anyakönyvi eljárásról szóló 2010. évi I. törvény, valamint az anyakönyvvezető és az anyakönyvi szervek eljárásáról és kijelöléséről, valamint az anyakönyvezéshez szükséges képesítési feltételekről szóló 174/2017. (VI.30.) Korm. rendelet. A kultúráért felelős miniszter a felhatalmazás alapján megalkotta a magyar utónévjegyzékről szóló 10/2025. (IX.3.) KIM rendeletet, amelynek 1. melléklete tartalmazza az anyakönyvezhető női és férfi utóneveket.

2025. augusztus 20. napjától az állatok védelme érdekében módosultak egyes törvények. Az állatok védelméről és kíméletéről szóló 1998. évi XXVIII. törvény új szabálya alapján ha az állattartó az e törvényben, illetve a külön jogszabályban foglalt rendelkezéseket nem vagy nem megfelelően teljesíti és ez által az állat vagy ember egészségét súlyosan veszélyezteti, továbbá a jogszerű állattartási feltételek biztosítása elháríthatatlan akadályba ütközik, vagy már előre eredménytelennek mutatkozik, és az állat védelme vagy végleges elhelyezése szempontjából előnyösebb, az állat ideiglenes megfelelő helyre való szállításának elrendelése helyett az állatvédelmi hatóság (többek között a jegyző) az állatot elkobozza és gondoskodik az állat tulajdonjogának átruházásáról. A Büntető Törvénykönyvről szóló 2012. évi C. törvényben (Btk.) minősítő körülményekkel egészült ki az állatkínzás tényállása (az elkövető az állatkínzást ebrendészeti telep vagy állatmenhely működtetése során, valamint tíznél nagyobb számú állatra követi el), továbbá új vétségként került megállapításra a kedvtelésből tartott állatok kereskedelmével összefüggő visszaélés. Végül a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvényben szereplő koldulás szabálysértés tényállásában elkövetési magatartássá vált az is, ha valaki élő állat társaságában koldul.

Az **Általános Hatósági Iroda** 2025. június – augusztus havi munkavégzéséről az alábbiakban adok tájékoztatást.

Az irodához tartozó *anyakönyvvezetők* munkája során 2025. június 1. – augusztus 31. között az alábbi új anyakönyvi események történtek:

* születés anyakönyvezése: 393
* házasságkötés: 122
* haláleset anyakönyvezése: 478

Az anyakönyvvezetők végzik emellett papíralapú bejegyzések, adatváltozások rögzítését az Elektronikus Anyakönyvbe. 2025. június 1. – augusztus 31. között a bejegyzett események száma az alábbiak szerint alakult:

* születési események és ehhez kapcsolódó változások: 1119
* házassági bejegyzések és ehhez kapcsolódó változások: 367
* halotti bejegyzések: 98

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban a házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről.

A rendezvényszervezők a házasságkötések mellett továbbá részt vettek és közreműködtek az alábbi ünnepi rendezvények megszervezésében:

* 2025. június 16. napján Nagy Imre és mártírtársai halálának 67. és újratemetésének 36. évfordulója alkalmából, a Szombathelyi Nemzetőrök Emléktáblájánál (56-osok tere) tartott megemlékezés;
* 2025. július 2. napján a magyar egészségügy napja alkalmából tartott Semmelweis-napi díjátadó ünnepség;
* 2025. augusztus 20. napján az Államalapító Szent István király ünnepe alkalmából tartott városi ünnepség.

A *hagyatéki eljárásokban* az iroda hagyatéki ügyintézői végzik a jegyző hagyaték leltározásával kapcsolatos feladatait, fő szabály szerint azon örökhagyók esetében, akik utolsó belföldi lakóhelye Szombathelyen volt. 2025. június 1. – augusztus 31. között 298 ügyben indult meg a hagyatéki leltározás, összesen 3260 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos bejelentések és kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló bejelentések és kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett bejelentéseket és kérelmeket egyeztetik az ügyfelekkel, bizonyos esetekben hiánypótlásra kerül sor.

2025. június – augusztus hónapban összesen 145 bejelentés és kérelem érkezett:

* 76 kereskedelmi tevékenységgel kapcsolatos bejelentés és kérelem;
* 42 kereskedelmi és kulturális célú közterület-használati kérelem;
* 14 szálláshely szolgáltatási tevékenységgel kapcsolatos bejelentés;
* 9 teleppel kapcsolatos bejelentés és kérelem;
* 3 rendezvénytartási kérelem;
* 1 vásárüzemeltetés engedélyezésére irányuló kérelem.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos a statisztikai adatszolgáltatás a Központi Statisztikai Hivatal felé. Az iroda folyamatosan végzi a nyilvántartásba vett kereskedelmi tevékenységek hatósági ellenőrzését, valamint a kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálatát. Továbbá a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet, valamint az ellenőrzési tervben foglaltak alapján végzi a nyilvántartásba vett szálláshely-szolgáltatók hatósági ellenőrzését. Ennek keretében ellenőrzésre kerülnek a szálláshely-szolgáltatók és a vendéglátó üzletet üzemeltetők Nemzeti Turisztikai Adatszolgáltató Központ (NTAK) felé történő regisztrációs és rendszeres adatszolgáltatási kötelezettségének teljesítése is.

Az iroda *hatósági ellenőre* bejelentések alapján – esetenként a társszervekkel közösen – végzi a telephelyek ellenőrzését, továbbá a zenés, táncos rendezvények, valamint zeneszolgáltatást nyújtó kereskedelmi és vendéglátó üzletek éjszakai ellenőrzését és megteszi a szükséges intézkedéseket, annak érdekében, hogy az üzletek által kibocsátott zaj ne érje el a veszélyes mértékű környezeti zaj szintjét és a hatásterületen élő lakosság nyugalmát ne zavarja. 2025. június – augusztusban 13 esetben került sor telephelyek ellenőrzésére, valamint zenés, táncos rendezvények, valamint vendéglátó üzletek éjszakai ellenőrzésére.

Az iroda látja el az *állatvédelemmel* kapcsolatos feladatokat. Az eljárásokban a bejelentések alapján lefolytatja a szükséges hatósági ellenőrzéseket és helyszíni szemléket, idézéseket hajt végre, meghallgatásokat tart, eljárásokat indít, illetve kezdeményez, megkeres más hatóságokat, állásfoglalásokat kér, tájékoztatásokat ad. 2025. június – augusztus hónapban 15 új bejelentés érkezett a jegyzőhöz állatvédelmi ügyben. Ebben az időszakban 9 állatvédelmi hatósági ügyben született határozat, amelyekben 8 esetben figyelmeztetés, 1 esetben 150.000,- Ft összegű állatvédelmi bírság közigazgatási szankció került alkalmazásra az állatvédelmi jogszabályok megsértése miatt.

Az iroda ellátja a jegyző, mint élelmiszerlánc-felügyeleti szerv *növényvédelmi* feladatait. 2025. június 1. – augusztus 31. közötti időszakban 30 növényvédelmi tárgyú bejelentés érkezett. Ebben a hatáskörben az iroda 69 esetben végzett bejelentés, illetve saját észlelés alapján hatósági ellenőrzést (helyszíni szemle). A jegyzőkönyvek alapján 23 esetben eljárásokat kezdeményezett a Vas Vármegyei Kormányhivatal Agrárügyi Főosztály Növény- és Talajvédelmi Osztályánál.

Az iroda végzi az ingatlan előtti járdaszakasz melletti *közterületi zöldsáv* fenntartásának és gondozásának ellenőrzését és a szükséges hatósági eljárás lefolytatását. 2025. június – augusztus hónapban 2 bejelentés érkezett, ezek alapján 3 esetben helyszíni ellenőrzést végzett az iroda és 1 esetben került sor határozathozatalra és az ingatlan tulajdonosának kötelezésére.

Az iroda jár el a Polgári Törvénykönyvről szóló 2013. évi V. törvény 5:8. §-a alapján a jegyző hatáskörébe utalt *birtokvédelmi* eljárásokban. 2025. június – augusztus hónapban 14 új eljárás indult, a folyamatban lévő ügyek közül 14 eljárás zárult határozathozatallal.

Az iroda folytatja le a közösségi együttélés alapvető szabályainak megszegése miatt indított *közigazgatási eljárásokat* a zöldterületen történő közlekedésre, várakozásra vonatkozó eljárások kivételével. 2025. június – augusztus hónapban a Városrendészet bejelentése alapján 20 esetben indult eljárás. A folyamatban levő ügyek közül 2025. június – augusztus hónapban 13 közigazgatási eljárás zárult le határozathozatallal, amelyből 6 esetben megállapításra került a jogsértést elkövető személye, akiknél figyelmeztetés közigazgatási szankció került alkalmazásra, 7 esetben a jogsértést elkövető személye nem volt megállapítható.

Az iroda végzi a különböző *hirdetmények* – ideértve az Önkormányzat saját hirdetményei mellett más hatóságok megkereséseit, valamint a földforgalmi törvény alapján a termőföld adásvételi és haszonbérleti szerződéseket is – hirdetőtáblán történő kifüggesztését, illetve honlapon való közzétételét. 2025. június – augusztus hónapban összesen 330 hirdetmény közzétételére került sor.

Az Általános Hatósági Irodához tartozó *Ügyfélszolgálat* munkájáról az alábbiakban számolok be.

Az Ügyfélszolgálathoz e-mailen és telefonon is érkeznek megkeresések, bejelentések, illetve az ügyfelek személyesen is kérnek tájékoztatást. Ezek számadatai 2025. június – augusztus hónapban az alábbiak szerint alakultak:

|  |  |  |  |
| --- | --- | --- | --- |
| Hónap | e-mail | telefon | általános információ |
| 2025. június | 198 | 66 | 70 |
| 2025. július | 173 | 48 | 113 |
| 2025. augusztus | 124 | 41 | 109 |

Fentieken túl az ügyfélszolgálati ügyintéző 142 esetben közreműködött az önkormányzati tulajdonú kiskertek bérleti szerződésének bérlők részére történő átadásában, Szent Márton-kártya kiadására pedig 2025. június – augusztus hónapban 256 esetben került sor.

A Hatósági Osztály vezetőjének közvetlen irányítása alatt végzi munkáját a ***védelmi ügyintéző***. Ellátja a védelmi és biztonsági igazgatással kapcsolatos feladatokat. Döntésre előszíti a polgármester hatáskörébe tartozó honvédelmi, polgári védelmi ügyeket, a védelmi és biztonsági igazgatás területi vagy helyi szerve által szerevezett honvédelmi képzésén, felkészítésen, illetve gyakorlaton részt vesz, szervezi az önkormányzati rendezvények biztosítását, megszervezi a Bűnmegelőzési, Közbiztonsági és Közrendvédelmi Bizottság ülését és ellátja az adminisztratív feladatokat. Figyelemmel kíséri az önkormányzat részéről a rendőrségnek és a katasztrófavédelemnek biztosított támogatás felhasználását. Kapcsolatot tart a honvédség, rendvédelmi szervek, a katasztrófavédelmi helyi szervezeteivel és a városrendészettel, Blaguss Agora Hungary Kft-vel és MÁV Személyszállítási Zrt-vel.

A védelmi ügyintéző emellett a 2025. augusztus 20. napján az Államalapító Szent István király ünnepe alkalmából tartott városi ünnepséggel kapcsolatosan egyeztetett a koszorúzási feladatokon túl az országzászló ünnepélyes behozatalával kapcsolatosan a 350. Számú Szent Márton Cserkészcsapattal, a forgalom lassításával kapcsolatban a mind a rendőrséggel, mind a Blaguss Agora Hungary Kft-vel és MÁV Személyszállítási Zrt -vel.

A Hatósági Osztályhoz tartozó **Városrendészet** 2025. június 1. – augusztus 31. közötti időszakban végzett tevékenységéről az alábbiakban számolok be:

1. Térfigyelő ügyeleti szolgálat

A fenti időszakban a térfigyelő ügyeleti szolgálathoz összesen 613 db lakossági bejelentés érkezett. A lakossági bejelentések a Városrendészet felé 473 esetben telefonon, 83 esetben elektronikus úton, 57 esetben személyesen történtek.

A Szombathelyi Rendőrkapitányság hivatalos megkeresésére 26 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat kamerán észlelt szabálysértés és szabályszegés megszüntetése érdekében 35 esetben alkalmazott hangszórón keresztül figyelmeztetést, valamint 51 esetben alkalmazott feljelentést. 293 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, lakosság tájékoztatása, IPL rendszerben adatlekérés).

A Szombathelyi Rendőrkapitányság járőrei 20 esetben intézkedtek a térfigyelő ügyeleti szolgálat által kamerán észlelt szabálysértés és szabályszegés megszüntetésének ügyében.

A Szombathelyi Rendőrkapitányság különböző szervezeti egységei összesen 87 esetben, a SZOVA NZrt. 7 esetben SZOMPARK Kft. 5 esetben kért segítséget munkavégzésük elősegítése érdekében.

A térfigyelő kamerarendszerrel összefüggésben 1 rendkívüli esemény történt, amikor is közúti közlekedés során egy nagy méretű teherautó letörte a Szombathely, Szűrcsapó utcában található térfigyelő kamerát. Ezt követően a gépjármű vezetője a helyszínt adatai hátrahagyása nélkül elhagyta. Az ügyben az iroda intézkedett a szabálysértési eljárás megindítása iránt a Szombathelyi Rendőrkapitányság irányába.

1. Gépkocsizó reagáló szolgálat

A reagáló szolgálat a fenti időszakban 930 esetben alkalmazott szabálysértések észlelése esetén figyelmeztetést, 18 esetben helyszíni bírságot, továbbá 13 esetben a gépjármű üzembentartójának távollétében helyszíni bírságot szabtak ki. 92 esetben alkalmaztak feljelentést és 3990 esetben foganatosítottak egyéb intézkedést. Ezekben az esetekben a FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása vált szükségessé.

Ezen időszakban a gépkocsizó reagáló egység – saját észlelésre, illetve a Térfigyelő Ügyeleti Szolgálat utasítására végrehajtott ellenőrzés során – a gépjármű forgalomra alkalmatlan állapota miatt 89 esetben helyezett el értesítést a gépjárműveken.

1. Közterületi járőrszolgálat

A közterület-felügyelők járőrszolgálatuk során 2025. június – augusztus hónapban az alábbi intézkedéseket alkalmazták:

|  |  |  |  |  |  |
| --- | --- | --- | --- | --- | --- |
| **Intézkedések fajtája** | **Figyelmeztetés** | **Helyszíni bírság** | **Távolléti helyszíni bírság** | **Szabálysértési feljelentés** | **Közigazgatási eljárás** |
| **Közúti közlekedési szabályok megsértése** | 987 | 4 (60.600,- Ft) | 11 (221.000,- Ft) | 2 | 7 |
| **Közrend elleni szabálysértések** | 127 | 13 (515.000,- Ft) |  | 42 |  |

A járőrszolgálat által mobiltelefonos applikáción keresztül összesen 88 jelzés került beküldésre, amelyek további intézkedéseket igényeltek.

A frekventált helyszíneken a Városrendészet fokozott jelenléte és visszatérő ellenőrzése továbbra is biztosított. A belváros közbiztonságának és köztisztaságának növelése és annak megóvása érdekében továbbra is állandó járőrpár hajtotta végre a közterületi ellenőrzéseket, valamint tette meg a szükséges intézkedéseket. A belváros és környékének ellenőrzése folyamatos, augusztus hónapban plusz egy járőrpár került vezénylésre a belváros területére.

2025. június hónaptól visszavonásig, havi szinten több alkalommal gyalogos „vegyes járőrpár” látja el szolgálatát a rendőrséggel közös együttműködésben a belváros területén.

Továbbra is kiemelt területként kezeli az iroda a Váci Mihály és Szűrcsapó utcában található szolgáltatóházakat, valamint azok környékét is. A megadott helyszíneken több alkalommal posztos szolgálat is végrehajtásra került.

A járőrszolgálat egyéb helyszíneken a szabálysértőkkel szemben a térfigyelő kamerarendszerhez rendelt hangszórón keresztül is alkalmazott figyelmeztetéseket, valamint a gyalogos járőrszolgálat helyszíni intézkedéseket folytatott le a Fő téren szabálytalanul közlekedő kerékpárosokkal, motorkerékpárosokkal szemben.

1. Mezőőri szolgálat

A mezőőri szolgálat munkatársai a külterületi részeken folyamatos ellenőrzést tartottak, amely alapján 10 esetben kezdeményezett az iroda közigazgatási hatósági eljárást a Vas Vármegyei Kormányhivatal felé. Redmine rendszeren történő jelzés 4 esetben történt.

1. Állategészségügyi és Ebrendészeti Szolgálat

Az Állategészségügyi és Ebrendészeti Szolgálat 2025. június – augusztus havi tevékenységéről az alábbiakban számolok be:

|  |  |
| --- | --- |
| **2025. június 1. – augusztus 31.** | **db** |
| 2025. június 1. napján a telepen lévő ebek száma | 15 |
| Közterületen befogott eb | 6 |
| Állatvédő szervezettől átvett eb | 0 |
| Rendőrségi eljárásban bekerült eb | 0 |
| Hatósági megfigyelés alatt lévő eb | 0 |
| A telepről a gazdának átadott eb | 4 |
| Örökbeadott eb | 0 |
| Közterületen befogott, az állatkórháznak átadott eb | 0 |
| Állatkórházban elaltatott eb (eutanázia) | 0 |
| Állatvédő szervezeteknek átadott eb | 0 |
| Lakossági bejelentésre közterületen keresett, de meg nem talált kóbor eb | 6 |
| Ebtetem | 6 |
| Egyéb állattetem (galamb, sün, macska, patkány stb.) | 30 |
| 2025. augusztus 31. napján a telepen lévő ebek száma | 17 |

1. Egyéb feladatok

*Forgalomra alkalmatlan gépjárművek:*

|  |  |
| --- | --- |
| Észlelt gépjárművek száma: | 92 db |
| * rendszámmal ellátva
 | 60 db |
| * rendszám nélküli, regisztrációs matricával ellátva
 | 11 db |
| * rendszám nélküli, egyéb azonosítóval beazonosított
 | 2 db |
| * rendszám nélküli, nem beazonosított
 | 5 db |
| * rendszám nélküli, Magyarországon nem került regisztrálásra
 | 13 db |
| * külföldi rendszámmal ellátva
 | 1 db |
| Elszállított gépjárművek száma: | 17 db |
| Kiváltott gépjárművek száma: | 4 db |
| Hatósági bizonyítvány igénylések száma: | 29 db |
| A Kormányablak által megküldött hatósági bizonyítványok száma: | 29 db |
| Bontó-hulladékkezelő részére megsemmisítésre átadott gépjárművek száma: | 28 db |
| Bontó-hulladékkezelő által kiállított igazolások száma: | 23 db |
| Végleges kivonási kérelmek száma: | 17 db |
| Végleges kivonási határozatok száma: | 19 db |
| Közigazgatási hatósági eljárások kezdeményezése: | 17 db |
| Büntető feljelentések száma: | 1 db |

*Illegális hulladék elhelyezés:* A hatáskörrel rendelkező Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály felé összesen 38 esetben kezdeményezett az iroda közigazgatási eljárást. 20.000,- Ft összegű helyszíni bírság kiszabására 1 esetben került sor.

*Zöld területen / gyepfelületen való várakozás miatti közigazgatási eljárásokkal kapcsolatos intézkedések:*

|  |  |
| --- | --- |
| 2025. június – augusztus hónapban megindított új közigazgatási hatósági eljárások |  34 db |
| 2025. június – augusztus hónapban meghozott határozatok száma |  49 db |
| * ebből közigazgatási szankciók száma
 |  41 db |
| * figyelmeztetések száma
 |  40 db |
| * közigazgatási bírságok száma, összege
 |  1 db (10.000,- Ft)  |
| * a jogsértés el nem követését megállapító határozatok száma
 |  8 db |

*Közösségi együttélés szabályainak megszegése miatt indított közigazgatási eljárások:* A Városrendészet az Általános Hatósági Iroda felé 17 esetben forgalomra alkalmatlan gépjármű közterületen történő engedély nélküli tárolása, valamint 6 esetben közterület-használati hatósági engedély hiánya miatt kezdeményezte közigazgatási hatósági eljárás indítását.

*Büntetőeljárások megindítása:* A Városrendészet büntetőeljárást 2025. június – augusztus hónapban 6 esetben kezdeményezett a Szombathelyi Rendőrkapitányság irányába bűncselekmény elkövetésének alapos gyanúja miatt:

* hulladékgazdálkodás rendjének megsértése (2 esetben);
* lopás (2 esetben);
* hivatalos személy elleni erőszak (2 esetben).

*Biztosítási feladatok:*

A Városrendészet 2025. június – augusztus hónapban az alábbi események, rendezvények biztosításában vett részt:

* június 7. – Szombathelyi Belvárosért Egyesület „Levendulaszüret” rendezvényének biztosítása;
* június 13. – Bloomsday ünnepélyes nyitórendezvényének biztosítása;
* június 16. – Bloomsday zárórendezvényének biztosítása;
* június 20. – a Savaria Szimfonikus Zenekar stúdiófelvételének végrehajtása érdekében a Batthyány téren parkolóhelyek zárása;
* július 10. – Teraszkoncert biztosítása (Kossuth Lajos utca, Bejczy István utca);
* július 17. – Utcafelújítás biztosítása (Előd vezér utca, Szántó Kovács János utca, Nyár utca, Ősz utca);
* július 18. – Utcafelújítás biztosítása (Előd vezér utca, Szántó Kovács János utca, Nyár utca, Ősz utca);
* július 21. – Utcafelújítás biztosítása (Előd vezér utca, Brassó utca, Vajda János utca, Reviczky Gyula utca, Tarcsa utca);
* július 22. – Utcafelújítás biztosítása (Brassó utca, Vajda János utca, Reviczky Gyula utca, Tarcsa utca);
* július 23. – Utcafelújítás biztosítása (Brassó utca, Vajda János utca, Reviczky Gyula utca, Székely Bertalan utca);
* július 24. – Utcafelújítás biztosítása (Székely Bertalan utca, Hargita utca);
* július 25. – Utcafelújítás biztosítása (Székely Bertalan utca, Hargita utca);
* augusztus 15. – Truck Fest kamionos és motorkerékpáros felvonulás biztosítása;
* augusztus 20. – Államalapító Szent István király ünnepe alkalmából tartott városi ünnepség biztosítása;
* augusztus 21-24. – A XXIV. Savaria Történelmi Karnevál helyszínein biztosítási feladatok ellátása.

A **Városüzemeltetési és Városfejlesztési Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a projektek közbeszerzési munkarészeinek ellenőrzési eljárásaiban, az INTERREG VI-A Ausztria-Magyarország Program keretében megvalósuló ATHU-0200115-ANTI-addict projekt előkészítésében, továbbá részt vesz a KEHOP Plusz 2.1.1 felhívásra benyújtandó projektfejlesztés előkészítésében.

A Közbeszerzési Iroda folyamatosan végzi a közbeszerzési eljárások előkészítéséhez szükséges Közbeszerzési Tanácsadó beszerzése érdekében a piackutatásokat, valamint a Tanácsadó Versenyszabályzat szerinti beszerzését.

Az előző közgyűlés óta eltelt időszak folyamatban lévő közbeszerzési eljárásait és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **Zárt csatorna fedlapok, víznyelőrácsok cseréje** | A Közbeszerzési Bíráló Bizottság 2024. október 24. napján tett javaslatot az eljárás eredményessé nyilvánítására, valamint a nyertes ajánlattevő kihirdetésére, melyet a Döntéshozó 20/2024. (X.24.) sz. KBB határozatában elfogadott. A közbeszerzési eljárás nyertes ajánlattevője a „SZKENDÓ”Kft., székhelye: 9700 Szombathely, Mérleg u. 2.A szerződés 2024. december 3. napján aláírásra került. A szerződés teljesítése folyamatos. |
| 2. | **TOP Plusz-1.3-1-21 kódszámú „Fenntartható városfejlesztési stratégiák támogatása” című pályázati felhívás keretében „Műszaki Szempontú stratégiai dokumentumok beszerzése” (Zöld Infrastruktúra Fejlesztési és Fenntartási Akcióterv (ZIFFA), Kerékpárforgalmi Hálózati Terv (KHT)”**  | A Közbeszerzési Bíráló Bizottság 2025. június 30. napján tett javaslatot az eljárás eredményessé nyilvánítására, valamint nyertes ajánlattevő kihirdetésére melyet a Döntéshozó 7/2025. (VI.30.) sz. KBB határozatában elfogadott.A közbeszerzési eljárás nyerte ajánlattevője:**1.rész** **ZIFFA** vonatkozásában az **Ex Ante Tanácsadó Iroda Kft**. 1025 Budapest, Vérhalom utca 33/aajánlati ára nettó: 5.110.000,- Ft A szerződés nyertes ajánlattevővel 2025. július 22. napján megkötésre került.A teljesítés határideje: 2025. november 30.**2. rész KHT** vonatkozásában **Via-Trita Mérnöki és szolgáltató Kft**. 1048 Budapest, Ügető u. 24. 2/4. ajánlati ára nettó: 5.800.000,- FtA szerződés nyertes ajánlattevővel 2025. július 21. napján megkötésre került.A teljesítés határideje: 2025. november 30. |
| 3. | **TOP\_Plusz-1.3.2-23 kódszámú „Fenntartható városfejlesztés” című pályázat keretében „Szombathely MJV - SUMP felülvizsgálata”** | A Közbeszerzési Bíráló Bizottság 2025. július 31. napján tett javaslatot az eljárás eredményessé nyilvánítására, valamint a nyertes ajánlattevő kihirdetésére, melyet a Döntéshozó 8/2025. (VII.31.) sz. KBB határozatában elfogadott.A közbeszerzési eljárás nyertes ajánlattevője a **Mobilissimus Kft. (1093 Budapest, Lónyay u. 34.)** ajánlati ára nettó: 9 696 000,- FtA szerződés nyertes ajánlattevővel 2025. augusztus 29. napján aláírásra került. A teljesítés határideje: szerződéskötést követő 9 hónap.  |
| 4. | **A Terület- és Településfejlesztési Operatív Program Plusz keretében kiírt TOP Plusz-3.4.1-23 kódszámú "Fenntartható humán infrastruktúra" c. felhívás keretében 7 db részajánlati körrel kerülnek kiírásra az alábbiak:** 1. Bölcsődék fejlesztése Szombathelyen (TOP PLUSZ-3.4.1-23-SH1-2024-00003) 2. Gyermekjóléti és szociális alapszolgáltatások fejlesztése (TOP PLUSZ-3.4.1-23-SH1-2024-00006) 3. Óvoda fejlesztések Szombathelyen (TOP PLUSZ-3.4.1-23-SH1-2024-00005)4. Szociális alapszolgáltatások minőségi fejlesztése (TOP PLUSZ-3.4.1-23-SH1-2024-00004) 5. Szociális alapszolgáltatások fejlesztése (TOP PLUSZ-3.4.1-23-SH1-2024-00001)6. Egészségügyi alapellátás fejlesztése (TOP PLUSZ-3.4.1-23-SH1-2024-00002)7. A TOP PLUSZ-3.4.1-23 kódszámú „Fenntartható humán infrastruktúra” című felhívás keretében megvalósítandó 6 projekt standard éghajlatváltozási rezilienciavizsgálatának elvégzése, valamint a beruházásokat megelőző, a tervezett állapotokat és a megvalósult létesítmények biológiai aktivitás értékének számítása, és nyilatkozat kiállítása | Várhatóan 2025. szeptember 18. napján Közbeszerzési Bíráló Bizottság keretében kerül sor az ajánlati felhívás és közbeszerzési dokumentumok elfogadására. |
| 5. | **„Szombathelyi Városháza épületének tartószerkezeti felújítása”**az alábbi részajánlati körökkel:1. rész: Balesetveszélyes állapot elhárítása (becsült költsége: 89.930.748,- Ft)
2. rész: Terasz és magasjárda helyreállítása (becsült költsége: 44.221.571,- Ft)
3. rész: Földszinti, az 1., 2., és 7. emeleti homlokzatok helyreállítása (becsült költsége: 122.849.144,- Ft)
4. rész: 3-6. emeleti műkőelemek rögzítése (becsült költsége: 55.344.140,- Ft)
 | A Közbeszerzési Bíráló Bizottság 2025. augusztus 8. napján az eljárás megindításáról döntött, az ajánlati felhívást és közbeszerzési dokumentációt megtárgyalta, melyet a Döntéshozó 10/2025. (VIII.8.) sz. KBB határozatában elfogadott. Az ajánlattételi határidő lejártáig, 2025. szeptember 5. nap 11 óráig az alábbi ajánlatok érkeztek: **1.rész**: **Vasi Bádogos Szolgáltató Kft.**, 9761 Táplánszentkereszt, Park utca 15. A. ép. ajánlati ár:100.541.625,- Ft**H-V Vízprojekt Kft.** 9700 Szombathely, Alsóhegyi út 44.ajánlati ára nettó: 85.829.051,- Ft**2.rész**: **Vasi Bádogos Szolgáltató Kft.**, 9761 Táplánszentkereszt, Park utca 15. A. ép. ajánlati ára nettó: 41.361.719,- Ft**H-V Vízprojekt Kft.** 9700 Szombathely, Alsóhegyi út 44.ajánlati ára nettó: 54.569.571,- Ft**3.rész:****Vasi Bádogos Szolgáltató Kft.**, 9761 Táplánszentkereszt, Park utca 15. A. ép. ajánlati ára nettó: 98.287.687,- Ft**Csak 1 ajánlat érkezett, így a Kbt. 75. § (1) bekezdés e) pontja alapján ez a rész eredménytelen.****4.rész:****Vasi Bádogos Szolgáltató Kft.**, 9761 Táplánszentkereszt, Park utca 15. A. ép. ajánlati ára nettó: 54.441.302,- Ft**Csak 1 ajánlat érkezett, így a Kbt. 75. § (1) bekezdés e) pontja alapján ez a rész eredménytelen.**Az 1.-2. részek műszaki, szakmai értékelése jelenleg folyamatban van. Várhatóan 2025. szeptember 18. napján Közbeszerzési Bíráló Bizottság keretében kerül sor az eljárás releváns részéről való döntés meghozatalára. |
| 6. | **„Hajdú utca felújítása”** | A Közbeszerzési Bíráló Bizottság 2025. augusztus 8. napján az eljárás megindításáról döntött, az ajánlati felhívást és közbeszerzési dokumentációt megtárgyalta, melyet a Döntéshozó 11/2025. (VIII.8.) sz. KBB határozatában elfogadott. Az ajánlattételi határidő lejártáig, 2025. augusztus 28. nap 11 óráig az alábbi ajánlatok érkeztek: **Litor Kft**. 9700 Szombathely, Vízöntő utca 7.ajánlati ára nettó: 25.905.661,- Ft**ÉP-ÚT 2000 Mérnöki, Szolgáltató és Kereskedelmi Kft.** 9600 Sárvár, Hrsz. 0142/13ajánlati ára nettó: 27.351.277,- Ft**Varga és Varga Építőipari Kft.** 9800 Vasvár, Petőfi S. u. 25. ajánlati ára nettó: 26.764.412,- Ft**TIA 2002 Építőipari Tervező Kivitelező és Kereskedelmi Kft.** 9600 Sárvár, Sótonyi út 13.ajánlati ára nettó: 27.577.566,- FtA rendelkezésre álló fedezet: nettó 25.982.512,- Ft.Várhatóan 2025. szeptember 18. napján Közbeszerzési Bíráló Bizottság keretében kerül sor az eljárás eredményessé nyilvánítására, valamint nyertes ajánlattevő kihirdetésére. |

A **Beruházási Iroda** vezetője az alábbi tájékoztatást adja az iroda munkájáról:

**TOP\_Plusz-3.4.1-23-SH1-2024-00003 sz. "Bölcsődék fejlesztése Szombathelyen"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre. Szakmai átnézés után véleményezte az iroda, és november végén megküldésre került. A projektmenedzser a támogatás iránti kérelmet benyújtotta. A jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződésre vár az iroda. A tervezés beszerzésére vonatkozó, ahhoz szükséges indikatív árajánlat kérést, tervezési programot az iroda elkészítette, és ezek projektmenedzseri ellenőrzése is megtörtént. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges műszaki dokumentumok a Közbeszerzési Iroda részére átadásra kerültek.

**TOP\_Plusz-3.4.1-23-SH1-2024-00002 sz. "Egészségügyi alapellátás fejlesztése"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre. Szakmai átnézés után véleményezte az iroda, és november végén megküldésre került. A projektmenedzser a támogatás iránti kérelmet benyújtotta. Jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződés aláírásra került. A tervezés beszerzésére vonatkozó, ahhoz szükséges indikatív árajánlat kérést, tervezési programot az iroda elkészítette, és ezek projektmenedzseri ellenőrzése is megtörtént. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges műszaki dokumentumok a Közbeszerzési Iroda részére átadásra kerültek.

**TOP\_PLUSZ-3.4.1-23-SH1-2024-00006 sz. "Gyermekjóléti és szociális alapszolgáltatások fejlesztése"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre. Szakmai átnézés után véleményezte az iroda, és november végén megküldésre került. A projektmenedzser a támogatás iránti kérelmet benyújtotta. Jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződés aláírásra került. A tervezés beszerzésére vonatkozó, ahhoz szükséges indikatív árajánlat kérést, tervezési programot az iroda elkészítette, és ezek projektmenedzseri ellenőrzése is megtörtént. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges műszaki dokumentumokat a Közbeszerzési Irodának átadtuk.

**TOP\_PLUSZ-3.4.1-23-SH1-2024-00005 sz. "Óvodafejlesztések Szombathelyen"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta. Jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződés aláírásra került. A tervezés beszerzésére vonatkozó, ahhoz szükséges indikatív árajánlat kérést, tervezési programot az iroda elkészítette, és ezek projektmenedzseri ellenőrzése is megtörtént. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges műszaki dokumentumok a Közbeszerzési Iroda részére átadásra kerültek.

**TOP\_Plusz-3.4.1-23-SH1-2024-00004 sz. "Szociális alapszolgáltatások minőségi fejlesztése"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta. Jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződést várja az iroda. A tervezés beszerzésére vonatkozó, ahhoz szükséges indikatív árajánlat kérést, tervezési programot az iroda elkészítette, és ezek projektmenedzseri ellenőrzése is megtörtént. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges műszaki dokumentumok a Közbeszerzési Iroda részére átadásra kerültek.

**TOP\_ PLUSZ-1.3.1-21-VS1-2022-00001 azonosítószámú „Szociális alapszolgáltatások fejlesztése”**

Szombathely, Pozsony utca 47. szám alatti ingatlanon (hrsz. 7685) meglévő idősek nappali otthona átalakítása és bővítése, valamint autizmussal élők nappali ellátását biztosító otthon létesítése:

A megalapozó dokumentum (továbbiakban: MAD) műszaki tartalmának összeállításában részt vett az iroda; koncepcionális vázlatrajzot, helyszínrajzot és helységlistát készített. A 2024. áprilisi közgyűlésre az előterjesztés műszaki tartalma összeállításra került. A Közgyűlés elfogadta a MAD benyújtását. Az anyag összeállítását követően 2024. augusztus 12-vel a projektmenedzser benyújtotta a MAD-ot. A Magyar Államkincstár a támogatási kérelmet jogosultsági szempontok alapján megvizsgálta, amely megfelelt a kritériumoknak, a tartalmi értékelést követően megkapa az iroda a Magyar Államkincstár pozitív döntését a 680 millió összegű támogatásra. A Támogatási szerződés 2025. május 9-én hatályba lépett. A tervezés beszerzésére vonatkozó, ahhoz szükséges indikatív árajánlat kérést, tervezési programot az iroda elkészítette, és ezek projektmenedzseri ellenőrzése is megtörtént. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges műszaki dokumentumok a Közbeszerzési Iroda részére átadásra kerültek.

**TOP\_PLUSZ-6.2.1-23-SH1-2024-00001 számú, "Sárdi-éri iparterület fejlesztése, kivezető út építése"**

A tervező beszerzését készíti elő az iroda, mely a megelőző földhivatali átvezetéseket követően indítható. A termőföld végleges más célú hasznosításához szükséges földmérési munkarészek elkészültek. A talajvédelmi terv elkészült, a termőföld végleges más célú hasznosítására vonatkozó eljárás lezárult, a földvédelmi járulékbefizetésre került. A Magyar Államkincstár a támogatási kérelmet jogosultsági szempontok alapján megvizsgálta, amely megfelelt a kritériumoknak, a tartalmi értékelést követően a pozitív támogatói döntést megkapa az iroda, a Támogatási szerződés megérkezését várja. A tervezési feladatokra vonatkozó közbeszerzési eljárás indító adatlap tartalmi véglegesítését és a tervezési program összeállítását végzi az iroda, közben a társirodák, és projektmenedzseri szervezet általi véleményezés zajlik. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges műszaki dokumentumok a Közbeszerzési Iroda részére átadásra kerültek.

**TOP\_ Plusz 1.3.2-23 kódszámú Fenntartható városfejlesztés**

A projekt elemek tekintetében:

|  |  |
| --- | --- |
| Projekt címe | Elvégzett munka |
| P1.V2 Parkolási infrastruktúra- és zöldfelületfejlesztés a Derkovits városrészen | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási Szerződés aláírásra került. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges dokumentumok előkészítése zajlik. A projekt részét képző „Szombathely, Bem J. u. 19. és 29.sz. háztömbök között, Szombathely, Bem J. u. 27. sz. háztömb előtt, Szombathely, Bem J. u. 11. és 13.sz. háztömbök között, Szombathely, Bem J. u. 15. és 17.sz. háztömbök között” ZIT tervzsűri kötelesek. Az első 2 helyszín vonatkozásában az 1. körös zsűri vélemény alapján a tervek átdolgozása szükséges, melynek megrendelését bonyolítja az iroda. |
| P1.V3 Zöldfelületfejlesztés Szombathelyen | A projektmenedzser által elkészített megalapozó dokumentum műszaki szakmai véleményezését elvégezte az iroda. A Zöldinfrastruktúra Tervzsűri részére 2025. február 6-án a projektmenedzserrel közösen bemutatta a koncepcionális ötletterveket, a tervzsűri a szakmai értékelését megküldte. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződést várja az iroda. A tervekkel rendelkező két helyszín esetében a tervek aktualizálása folyamatban, a kivitelezési közbeszerzési eljárás ezek beszerzése után indítható.A tervekkel nem rendelkező hét helyszín vonatkozásában a közbeszerzési eljáráshoz szükséges anyagok összeállítása folyik. Előzetes árajánlatok beszerzése megtörtént a reziliencia- és biológiai aktivitás vizsgálatra vonatkozóan is. |
| P1.V4 Hunyadi út felújítása Szombathelyen I. ütem | A projektmenedzser által elkészített megalapozó dokumentum műszaki szakmai véleményezését elvégezte az iroda. A jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződés aláírásra került. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges dokumentumok előkészítése zajlik. |
| P1.V5 Kodály Zoltán utca felújítása Szombathelyen | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. A jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződést várja az iroda. Az ÉKM nyilatkozata alapján építtetőként jár el a projektben a Minisztérium, melyhez tartozó feladatokat a Magyar Közút NZRt-n keresztül lát el. A lebonyolításhoz szükséges, bekért dokumentumok megküldésre kerültek a Közútnak. További kérésükre a tervezési programot az iroda összeállította és azt is megküldte a részükre. |
| P1.V6 Belterületi úthálózat fejlesztése | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. A jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződés aláírásra került. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges dokumentumok előkészítése zajlik.  |
| P1.V7 Kerékpárosbarát fejlesztések a déli városrészen | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. A jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződés aláírásra került. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges dokumentumok előkészítése zajlik. |
| P1.V8 Közúti infrastruktúra fejlesztése | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. A jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződés aláírásra került. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges dokumentumok előkészítése zajlik. |
| P1.V9 Belterületi utak fejlesztése Szombathelyen  | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. A jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződést várja az iroda. Az ÉKM nyilatkozata alapján építtetőként jár el a projektben a Minisztérium, melyhez tartozó feladatokat a Magyar Közút NZRt-n keresztül lát el. A lebonyolításhoz szükséges, bekért dokumentumok megküldésre kerültek a Közútnak. További kérésükre a tervezési programot az iroda összeállította és azt is megküldte a részükre. |
| P1.V10 Kerékpárosbarát fejlesztések Szombathelyen | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződést várja az iroda. Az ÉKM nyilatkozata alapján építtetőként jár el a projektben a Minisztérium, melyhez tartozó feladatokat a Magyar Közút NZRt-n keresztül lát el. A lebonyolításhoz szükséges, bekért dokumentumok megküldésre kerültek a Közútnak. További kérésükre a tervezési programot az iroda összeállította és azt is megküldte a részükre. |
| P1.V11 Belterületi útfelújítások | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződést várja az iroda. Az ÉKM nyilatkozata alapján építtetőként jár el a projektben a Minisztérium, melyhez tartozó feladatokat a Magyar Közút NZRt-n keresztül lát el. A lebonyolításhoz szükséges, bekért dokumentumok megküldésre kerültek a Közútnak. További kérésükre a tervezési programot az iroda összeállította és azt is megküldte a részükre. |
| P1.V12 Belterületi utak korszerűsítése | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. A jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződés aláírásra került. A tervezésre vonatkozó indikatív árajánlatok beérkeztek, a közbeszerzési eljárás megindításához szükséges dokumentumok előkészítése zajlik. |
| P1.V13 Markusovszky L. utca felújítása | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. A jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződést várja az iroda. Az ÉKM nyilatkozata alapján építtetőként jár el a projektben a Minisztérium, melyhez tartozó feladatokat a Magyar Közút NZRt-n keresztül lát el. A lebonyolításhoz szükséges, bekért dokumentumok megküldésre kerültek a Közútnak. További kérésükre a tervezési programot az iroda összeállította és azt is megküldte a részükre. Az ÉKM nyilatkozata alapján SZMJV Önkormányzata jár el építtetőként, az ÉKM sem építtetőként sem konzorciumi tagként nem jár el. A tervezésre vonatkozó indikatív ajánlatok beérkeztek, a közbeszerzési eljárás megindításához szükséges dokumentumok előkészítése zajlik. |
| P1.V14 Bartók Béla krt. és híd felújítása | A híd – és fővizsgálat beszerzésére vonatkozó műszaki szakmai adatlapot összeállította az iroda, a közbeszerzési eljárás keretében 5 db ajánlat érkezett. Az ajánlatok műszaki véleményezését követően árindoklás bekérése megtörtént a legkedvezőbb ajánlattevőtől. Az indoklás kiértékelést követően az ajánlat eredményes volt. A szerződés aláírásra került, a munkaterület átadása megtörtént Vállalkozó részére.A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. A jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződés aláírásra került. |
| P1.V15 Hunyadi utca felújítása Szombathelyen II. ütem | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. A jogosultsági vizsgálat lezajlott, a pályázat a jogosultsági kritériumoknak megfelelt, a tartalmi értékelést követően a pozitív tartalmú támogatói döntés megérkezett, a Támogatási szerződés aláírásra került. Az ÉKM visszavonta az elsődleges nyilatkozatát, mely szerint építtetőként járt volna el a projektben. Ennek megfelelően a kivitelezésre vonatkozó közbeszerzési eljárás megindításához szükséges dokumentumok előkészítése zajlik. |

**Létesítményi, intézményi karbantartások, felújítások**:

* Bercsényi Iskola tetején lévő napelem park elemi kárból adódó tartószerkezeti helyreállítását elvégezte a Vállalkozó. Teljesítési igazolás kiadása megtörtént.

**TOP-6.3.2-15-SH1-2016-00001 azonosítószámú „A szombathelyi Sportliget fejlesztése” című projekt:**

Magyar Államkincstár idei fenntartási ellenőrzése megtörtént, a kiírt hiánypótlás javításait, helyreállításait Szombathelyi Sportközpont és Sportiskola Nonprofit Kft., mint üzemeltető és külső Vállalkozó végzi. Fenntartási időszak 2026. márciusában zárul majd. A helyreállításokra vonatkozó SZMJV Versenyszabályzat szerinti árajánlatkérések és szerződéskötések megtörténtek, határidő hosszabbításra mindkét vállalkozó elvégezte a helyreállítási feladatokat. Fenntartási időszak 2026. márciusában zárul.

**TOP-6.2.1-15 sz. "Bölcsődék fejlesztése Szombathelyen"** (Bokréta, Kuckó, és Csodaország Bölcsődék) Magyar Államkincstár idei fenntartási ellenőrzése megtörtént, a kiírt hiánypótlás javításait, helyreállításait megkezdte az iroda, melyek a mozgássérült parkoló lekopott felfestésének pótlása, WC zár cseréje, taktilis sáv pótlása. A munkák megrendelésre kerültek a SZOVA NZRt-től.

**TOP – 6.2.1-15-SH1-2016-00003 „Százszorszép Bölcsőde és Mocorgó Óvoda fejlesztése Szombathelye”** c. projekt fenntartási helyszíni ellenőrzése megtörtént, a jegyzőkönyvben előírt intézkedések teljesítését MÁK elfogadta.

**11-es Huszár út és Lovas utca összekötését biztosító út építése**: A terveket a Westber Kft. készíti, a teljesítés a szerződés szerint zajlik. A tervezési folyamatok elősegítése érdekében a csapadékvíz elvezetésének megoldására egyeztetéseket folytatott az iroda. Az egyeztetés eredményeképpen az engedélyes tervek elkészültek, a tervező benyújtotta a hatósághoz, az építési engedély rendelkezésre áll. A kiviteli tervek elkészültek.

**Villamos energia beszerzés**:

- Az Önkormányzat, a Polgármesteri Hivatal, valamint a Savaria Városfejlesztési Nonprofit Kft. 2025. évi villamos energia beszerzéséhez szükséges műszaki és egyéb dokumentumokat összeállította az iroda és a Közbeszerzési Irodának átadta 2024. szeptember 6-án. A Központi Közbeszerzési Portálon megjelent a felhívás, kiegészítő tájékoztatás kérésekre a válaszokat megadta, a bontási jegyzőkönyv kiküldésre került az érintettek részére. Bíráló bizottsági döntést követően a szerződéseket előkészítette az iroda, melyek aláírásra kerültek.

- Az adatszolgáltatás és a hiányzó adatok bekérése, POD azonosítók egyeztetése folyamatosan zajlik. Az ideiglenes áramvételi helyek kialakításához (Adventi Vásár, Majális, sportrendezvények) és új fogyasztási helyek kiépítéséhez (pl. trafibox, kerékpárút, gyalogos átkelőhelyek) szükséges befogadói nyilatkozatok kérését intézi az iroda és az elosztói engedélyes felé történő igénybejelentéshez adatokat szolgáltat, a jóváhagyásban közreműködik.

**1625/2021. (IX.3.) Korm. határozat szerinti + 300 millió Ft támogatás - Zanati kerékpárút fejlesztése projekt:** A kivitelezés befejeződött, a forgalomba helyezési engedélyt a hatóság kiadta, az ingatlan nyilvántartásban történő átvezetéshez szükséges dokumentáció a földmérő által január elején benyújtásra került a Földhivatalhoz (I. lépés), a telekalakítási engedélyezési eljárás (II. lépés) kérelmeinek (3 db) benyújtása 2025. július 18-26-án megtörtént. Az 1 éves garanciális bejárás megtartásra került, a hibák kijavítása a kivitelező részére előírásra került. Közös helyszíni bejárást folytatott le a Közút szakembereivel és a kivitelezővel, a garanciális hibákat a kivitelező folyamatosan végzi, tájékoztatása szerint 2025 első félévében. Garanciális javítások ellenőrzése után a birtokbaadási eljárás előkészítése történik a Magyar Közút részére. Kivitelező által a garanciális hibák kijavítása folyamatban.

**Hajdú utca felújítása:** A kivitelező beszerzésére vonatkozó közbeszerzési eljárás folyamatban van. Az iroda elvégezte a beérkezett ajánlatok műszaki-szakmai értékelését. A műszaki ellenőr beszerzésére vonatkozó eljárás lefolytatását követően a műszaki ellenőri munkákat a iroda megrendelte.

**TOP-6.1.5-15-SH1-2019-00002 Ferenczy I. utcai fejlesztés:**

A projekt zárása megtörtént. A támogató által a projektzáráshoz szükséges dokumentumok beszerzésre kerültek.

A Szent Quirinus utca csapadékvíz elvezetésének vízjogi üzemeltetési engedélyezéséhez szükséges dokumentumok (tulajdonosi hozzájárulások) beszerzése többszöri próbálkozásra idén megtörtént, az iroda újra megindította az utca vízjogi üzemeltetési engedélyének megszerzésére irányuló eljárást, a hatóság hiánypótlást küldött ki, a hiányzó dokumentumok beszerzését intézi. Ezzel összefüggésben a csapadékvíz elevezés nyomvonalának kisebb módosítása szükséges. A módosított nyomvonalra vonatkozó vízjogi létesítési eljárás folyamatban van.

**Városháza tartószerkezeti megerősítése**

A Városháza épület tartószerkezeti felújításának tervezői feladatait a nyertes ajánlattevő Mátis és Egri Tervező Kft. végezte, a komplett kiviteli tervek határidőben elkészültek. A kiviteli tervek a Közgyűlés előtt bemutatásra kerülnek. A műszaki ellenőr és a kivitelező beszerzésének műszaki előkészítését végzi a Beruházási Iroda. A kivitelezésre kiírt feltételes közbeszerzési eljárás lezajlott, a beérkezett ajánlatok szakmai értékelését az iroda elvégezte és megküldte a Közbeszerzési Irodának.

**Tervezések:**

* Szombathely Jászai Mari utca 1/A-1/D épületek előtti járdaszakasz tervezésére a megrendelt terveket határidőben benyújtotta a tervező.
* Szombathely, Olad Penny-Tesco (3785/82 hrsz.) közötti gyalogos átkelőhely létesítésére vonatkozó ajánlattételi felhívás kiküldésre került. Somlai Mérnöki Iroda Kft. adta a legkedvezőbb ajánlatot. A tervezési szerződés aláírásra került. A munkaközi terveket jóváhagyta az iroda.
* Szombathely város csapadékvízelvezetésének egységes szerkezetű vízjogi üzemeltetési engedélyezési terv készítésére: IV. ütem Sárdi-ér részgyűjtő (Jávor u. – Csaba u. – Vásártér u. és Sárdi-ér utca) tárgyban kiküldte az iroda, az ajánlattételi felhívást, melyre 3 érvényes ajánlat érkezett. Nyertes ajánlattevővel a szerződéskötés megtörtént. A Tervező az engedélyezési tervdokumentációt Megrendelőnek 3 pld. papíralapú és 1 pld. digitális példányban átadta és Nyugat-dunántúli Vízügyi Igazgatóság felé a terveket Vízügyi Objektumazonosító nyilatkozat megkérése céljából benyújtotta. Jelenleg a vízjogi üzemeltetési engedély beszerzése zajlik.
* Szombathely Megyei Jogú Város Önkormányzata és Söpte Község Önkormányzata, mint engedélyesek megbízásából az Értékterv Kft. elkészítette a Szombathely - Söpte között kialakítandó kerékpárút engedélyes és kiviteli tervdokumentációját. A kerékpárút összekötés céljára történő kisajátítási változási vázrajzokat és területkimutatásokat a Vas Vármegyei Kormányhivatal Földhivatali Főosztály Földhivatali Osztály 2. 2022. decemberében záradékolta. A kisajátítási tervek záradékai időközben lejártak. Újra záradékolásra megküldte az iroda az Építésügyi és Örökségvédelmi Főosztály részére.

**Adatszolgáltatások, jelentések, szakmai vélemények készítése:**

* Közbeszerzési eljárások teljesítéséhez tartozó adatszolgáltatások megküldése a Közbeszerzési Iroda felé. Folyamatosan történik a kivitelezésekkel összefüggésben.
* Nemzetgazdasági szempontból kiemelt ügyekről jelentés készítése és megküldése a Vas Vármegyei Kormányhivatal részére. Folyamatosan, minden hónap végén készíti el az iroda.
* OSAP adatszolgáltatás is rendszeres, folyamatosan végezi az iroda és határidőben benyújtásra kerül. A legutóbbi ilyen jelentés az OSAP 1335a Energiafelhasználási beszámoló volt.

**Projekt indikátorok stabilizálása:**

Az akciólista elkészült, a kritériumok begyűjtése befejeződött. Az érintett felekkel való egyeztetés megtörtént. A verifikációs és validációs folyamatok átdolgozása megtörtént, jelenleg az operatív tevékenységek átdolgozását végzi az iroda. A Napsugár Óvoda inverter cseréje megtörtént, így már csak egy helyen van szükség beavatkozásra, mely jelenleg folyamatban van. A beavatkozás a Micimackó Óvoda inverterét érinti. A Beruházási Iroda kooperatív módon, műszaki javaslatokkal segíti a folyamatot, azoknál az intézményeknél, ahol erre igény van. A szakirányú kérdésekben segítséget nyújtunk.

**Energetikai monitoring rendszer:**

A rendszer hatékonyságának növekedése egyértelműen látszik a visszajelzésekből. A rendszer kezelése, fejlesztése a továbbiakban is folytatódik, mivel számos területen még beavatkozás szükséges még. A „programozás” befejeződött, az EON távleolvasási portál felületén a napi monitorozás lehetősége biztosítottá vált. Az EON távleolvasási portált a szolgáltató át fogja vinni egy új felületre, így a korábban létrehozott profilokat módosítani kell majd. Az új felület még nem áll rendelkezésre.

* A Magyar Energetikai és Közmű-szabályozási Hivatal (MEKH) értesítést küldött arról, hogy a kötelező közintézményi energiahatékonysági feladatok ellátását a MEKH támogatja azzal, hogy biztosítja a NEH Információs Rendszert (NEHIR) és az online energetikai adatgyűjtő rendszert, az Energy Management Information System-et (EMIS). Az adatszolgáltatási kötelezettségeiket a közintézmények e két rendszer használatával teljesíthetik. Erre vonatkozóan a Beruházási Iroda értesítette a közintézmények vezetőit és kérte a két rendszerhez való csatlakozást.
* A közintézmények befejezték a NEHIR/EMIS regisztrációkat és az épületállományok feltöltését. Erre vonatkozóan bekértük a feltöltésre vonatkozó igazoló nyilatkozatokat és egy listát a feltöltött épületekről, melyek beérkeztek és iktatva lettek.
* A NEHIR/EMIS és a Panda adatgyűjtő rendszer összehangolása nélkülözhetetlen a hatékony energiamenedzsment kialakításához, melyet folyamatosan végzünk. Az összehangolást illetően, az első fázis megkezdődött. Az első ütemben 14 fogyasztási hely került ki és 7 fogyasztási hely pedig be az energiamenedzsment rendszerbe. A módosítás költségmentes. Az új fogyasztási helyek rögzítése megtörtént, de az adatszolgáltatási állapotok további beavatkozást igényelnek. Az adatszolgáltatási állapotok frissítésére egy új módszer lesz kidolgozva, melynek lényege, hogy a fenntartó szervezet egy automatizált emailküldési rendszer segítségével fogja tovább küldeni a közműszámlákat. Ezáltal a szoftver képes lesz elosztani a beérkező számlákat az egyes fogyasztási helyek között, ez biztosítja majd az adatok feldolgozottságának jelentős részét.
* Ebben a blokkban fontos megjegyezni, hogy a központi energiamonitoring rendszer jelenleg nem tud kiterjedni az olyan gazdasági szervezetekre, melyek különálló gazdálkodási formában működnek (pl.: nonprofit szervezet, kft), illetve nem rendelkeznek PIR azonosítóval sem. Az ilyen szervezetekre külön energetikai szabályozás érvényes (pl.: némelyikre energetikai szakreferens kötelezettség, nagyvállalati regisztráció stb.). Az ilyen szervezetek önállóan kezelik az energiamenedzsment témakört. A költségvetési szervezetek fogyasztási helyeinek rögzítése 2025. szeptember 1-re elérte a 100%-ot, mindennemű többletköltség nélkül.
* Az intézmények energia fogyasztásának vizsgálata közben észlelte az iroda, hogy az energiamenedzsment rendszerben rögzített gázfogyasztási értékek túl magasak a Pipitér Óvodánál. A rögzített adatok extrém módon kiemelkednek. A vizsgálat során megállapításra került, hogy az adott gázkazán több épületet lát el, valamint azt, hogy a hozzá kapcsolódó számlák és az abból származó adatok a Pipitér Óvoda fogyasztási helyre rögzülnek. Mivel az Energia-megtakarítási intézkedési tervek (továbbiakban: EMIT-ek) éppen frissítési fázisban vannak, így az iroda kérte a felülvizsgálatot végző épületgépész mérnököt (energetikai auditort), hogy dokumentumban rögzítse az objektív adatokat. - Az elemzés megtörtént. A hosszútávú cél az Önkormányzati intézmények teljes leválása a gázrendszerről. A Pipitér Óvoda leválasztása 2025. augusztus 11-én megtörtént, viszont a Csicsergő Bölcsőde leválasztása a jövőbeli tervek között szerepel, mivel a leválásnak költségvonzata van. A megtakarítási potenciál jelentős. A megtérülési idő 1-2 év.
* 2025. szeptember 5-én egy nagyobb megbeszélésen vett részt az iroda, mely a szoftver fejlesztési javaslatait tárgyalta. A témákat illetően jelentős lépéseket tett az elemzések felületeit illetően (mélyelemzés, fajlagos energiafelhasználási riport, stb.).

**Energiahatékonysági Kötelezettségi Rendszer (EKR), megtakarítás:**

Már átvizsgálta az iroda a 2021, 2022, 2023 év fogyasztási adatainak jelentős részét, számítások, elemzések alapján meghatározta az adattömböt, melyet érdemes lenne a rendszerben kezelni. Kérésre, az adattömbök bővítését elvégezte. Vizsgálja annak lehetőségét, hogy a Polgármesteri Hivatal világítását fejlessze ESCO szerződéssel. Az ügyben egyeztetések zajlanak.

**Lekötött teljesítmények felülvizsgálata, optimalizálás:**

Megtörtént a lekötött teljesítmények felülvizsgálata. A statikus számítási módszer alkalmazása befejeződött. A hálózathasználati szerződések megérkeztek az elosztótól. Az érintett ingatlanok műszaki dokumentumainak felülvizsgálatát végezzük.

A lekötött teljesítmény optimalizáció 1. fázisa lezárult. A korábban, nettó 80.000.000 Ft megtakarítást jeleztünk, de a beérkezett információk és az elosztó által megküldött hálózathasználati szerződések alapján, a várható hosszútávú megtakarítási összeg nettó 131.022.514 Ft + 27% ÁFA, azaz bruttó 166.398.593 Ft-ra emelkedett. Ez mindaddig aktuálisnak tekinthető, amíg a hálózathasználati szerződéseket nem módosítják a lekötött teljesítmény vonatkozásában, valamint a kapcsolódó RHD díj követi a korábbi évek emelkedési trendjét.

A következő lépés a SZMJV Polgármesteri Hivatal Kossuth Lajos u. 1-3. épület ciklikus teljesítmény lekötésének meghatározása és bevezetése. A nyári időszakra vonatkozó teljesítménylekötés megvalósult. A hálózathasználati szerződés fordulónapjának módosítását viszont az elosztó elutasította, így további intézkedés szükséges. A megoldás érdekében kezdeményezzük a kereskedőn keresztül egy új hálózathasználati szerződés megalkotását egy új lekötött teljesítményigénnyel. Ennek eredményeként minden évben, október 1-ével lehetőség lesz a téli üzemmód átállásra, mely minimum 440.496 Ft / év megtakarítást fog jelenteni.

**Energia megtakarítási intézkedési terv (EMIT) kiterjesztése:**

Az energiahatékonyságról szóló 2015. évi LVII. törvény kiegészült egy új szabállyal, amely a közintézmények tulajdonában és használatában álló épületekkel kapcsolatos energiahatékonysági feladatokat szabályozza. A közfeladat ellátását szolgáló épület üzemeltetéséért és fenntartásáért felelős szervezet vezetőjének ötévente energiamegtakarítási intézkedési tervet (EMIT) kell készítenie, emellett gondoskodnia kell az épületet használóinak energiahatékonysági szemléletformálásáról is. – A hatályos jogszabályok alapján megkezdtük a felülvizsgálatot és a témakör kezelését. Az EMIT-ek készítése folyamatban van. A Csicsergő Bölcsőde EMIT-je beérkezett. 2025. szeptember 1-ig beérkezett az összes Bölcsőde EMIT-je is. A Polgármesteri hivatal, a Kossuth 7, valamint az Ebrendészeti telephely EMIT felülvizsgálata is az energetikusunk jelenlétével, koordinálásával történt meg. Várja az iroda a többi intézményhez kapcsolódó dokumentumok beérkezését.

**Nemzeti Klímavédelmi Hatóság (NKH) berendezések kezelése:**

2000-ben életbe lépett az új Európai Uniós hűtőközeg-szabályozás, a 2037/2000 EU törvény, majd 2003-ban az új magyar jogszabály, a 94/2003. számú kormányrendelet. 2014-ben megjelent a röviden csak F-gáz rendeletnek nevezett EU-s rendelkezés, az 517/2014/EU európai parlamenti és tanácsi rendelete a fluortartalmú üvegházhatású gázokról. Ezt követte a hazai szabályozásban a fluortartalmú üvegházhatású gázokkal és az ózonréteget lebontó anyagokkal kapcsolatos tevékenységek végzésének feltételeiről szóló 14/2015 (II. 10.) Korm. rendelet, vagyis a Klímagáz rendelet. Ezen szabályozások előírják a gyártással, forgalomba hozatallal, felhasználással kapcsolatos tilalmakat, a mennyiségcsökkentések ütemét, a szervizelési és hulladékkezelési szabályokat, valamint ezek alapján került bevezetésre 2017-ben az F-gáz kvótarendszer. - A 2025 márciusi frissítés után, a témakör rendezése szükséges. A hatályos jogszabályok alapján megkezdte az iroda a felülvizsgálatot és a témakör kezelését. A klímaberendezések szortírozása folyamatban van. Megadta a kezelési engedélyt a karbantartó cégnek, azokon a fogyasztási helyeken, ahol van élő szerződés. Három berendezés már a megfelelő helyre került, a többi rendezése még folyamatban van.

**Kötelező energetikai felülvizsgálat 70 kW feletti fűtési és hűtési rendszerekre:**

A felülvizsgálat elvégzési kötelezettségének 2015. évi LVII. törvény által rótt szabályai: A 2022. január 1-i hatálybelépés előtt üzembehelyezett rendszerek tekintetében az első felülvizsgálatot legkésőbb 2025. december 31-ig kell lefolytatni. A 2022. január 1-i időpontot követően üzembehelyezett rendszerek tekintetében az első felülvizsgálatot legkésőbb egy éven belül kötelező elvégezni. Ennek lefolytatásáról az üzemeltetőnek vagy a tulajdonosnak (együtt rendszerüzemeltető) kell gondoskodnia. - A hatályos jogszabályok alapján megkezdte a felülvizsgálatot és a témakör kezelését. A költségvetési szerveknek kiküldtük a tájékoztatást az adott témát illetően. Az EMIT keretében kértük az auditort, hogy jelezze a megbízónak a kötelezően auditálandó fogyasztási helyeket. A jogszabály lehetőséget biztosít felmentésekre, melyeket jelenleg még vizsgálja az iroda.

A **Kommunális Iroda** ellátja, a közutak, közterületek, a csapadékvíz-elvezetés üzemeltetésével és fenntartásával, a köztisztasággal, az e-közműegyeztetéssel, lakossági bejelentésekkel kapcsolatos feladatokat.

Fentiek alapján *2025. június 4. és 2025. szeptember 9.* napja közti időszakban az ***iktatott ügyek száma 1426 db***, amelyből

* közutak, közterületek üzemeltetése és fenntartása
* kezelői hozzájárulások (közművek elhelyezése, közterületek bontása, útcsatlakozások kialakítása, rendezvények) 790 db,
* úthiba 172 db,
* behajtási engedély 37 db,
* telephely igazolások 1db,
* csapadékvíz-elvezetés 40 db,
* a köztisztaság 205 db,
* az e-közműegyeztetés 13 db,
* hidak 32 db,
* egyéb 136 db.

Állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

A fenntartási feladatokat a költségvetés és kapacitás függvényében – az időjárás által is befolyásoltan - folyamatosan végzik a partnercégek (SZOVA NZRt., Vasi Flóra Kft., Szkendó Kft.)

A kötelező útfenntartási feladatokon belül az egész város területén az útburkolati hibák javítását a SZOVA NZrt. folyamatosan végzi. Közlekedési táblák kihelyezése és cseréje, hajlított csőkorlátok, valamint forgalomkorlátozó eszközök kihelyezése folyamatosan történik.

A forgalmi rend változással kapcsolatos javaslatok felülvizsgálata, előterjesztések készítése az érintett bizottságra folyamatosan történik.

A Liget utcai, Szabadnép utcai és Szófia utcai hidak karbantartási munkálatait a SZOVA NZRt. elvégezte. Az indikatív árajánlatok bekérése a Paragvári és Öntő utcai hidak esetében megtörtént. A közműszolgáltatókkal a Deák Ferenc és a Zrínyi utcai hidak tekintetében az egyeztetések megtörténtek. Szombathely város területén a hidak ellenőrzése folyamatosan zajlik.

A város területén felületi zárás technológiával 10 utca újult meg a nyár folyamán: Ősz utca, Tavasz utca, Tarcsa utca,

Szántó Kovács János utca, Előd vezér utca, Vajda János utca, Székely Bertalan utca, Brassó utca, Reviczky Gyula utca, Hargita egy szakasza.

A menetrend módosítása miatt a Jáki úton 2 db új buszmegálló, továbbá a Bogáti úton új leszálló peron került kialakításra.

A belváros és környékén több utcai hulladékgyűjtő edényre került rögzítésre rebelt palacktartó.

Az önkormányzat kezelésében lévő zárt csatorna fedlapjainak, víznyelőrácsainak szintbeemelése, javítása, valamint a város területén lévő zárt csapadékcsatorna és víznyelő mosatása megrendelések alapján folyamatosan történik a város egész területére kiterjedően.

A Közterület-felügyelettel szoros az együttműködés, mind az illegális hulladéklerakások felszámolása, mind pedig a szabálytalan parkolások visszaszorítása és biztonságos közlekedés érdekében.

A redmine rendszeren keresztül, a „Szépítsük Együtt Szombathely” menüpontból, az info@szombathely.hu, a katyu@szombathely.hu, a koztisztasag@szombathely.hu e-mail címeken beérkezett lakossági és képviselői bejelentések intézése, az elvégzendő munkák partnercégektől történő megrendelése folyamatosan történik.

A **Környezetvédelmi Iroda** vezetője az alábbiakról tájékoztatott:

Az iroda 2024. október 11-étől látja el - többek között - a parkfenntartással, a fakivágással, a játszóterek, szökőkutak, fizetőparkolók üzemeltetésével, a közvilágítással, a helyi közösségi közlekedéssel, a közterület-használati engedélyek kiadásával, a köztemetők fenntartásával, a kéményseprőipari közszolgáltatással, a nem közművel összegyűjtött háztartási szennyvíz begyűjtésével, tűzivíztározók időszakos ellenőrzésével, a rágcsálóirtással, a zajvédelemmel, a szárazelem gyűjtéssel, a természetvédelmi szakhatósági megkeresésekkel, a víz- és szennyvízrekonstrukcióval, vízgazdálkodással, valamint a Környezetvédelmi Iroda hatáskörébe tartozó lakossági bejelentésekkel kapcsolatos feladatokat.

A Szombathelyi Parkfenntartási Kft. (SZOMPARK Kft.) a parkfenntartási feladatokat, mint parkok takarítását, balesetveszélyes fák kivágását, virágágyások ápolását a városi kertész közreműködésével folyamatosan végzi. Az évelő ágyak tisztítása zajlik, a játszótereken folytatódtak a karbantartási munkálatok. A közterületek nyírása folyamatos.

A Fő téren kívüli automata öntöző rendszerrel rendelkező ágyások évelő dísznövényekkel való beültetése zajlik. Számos száraz és balesetveszélyes fa kivágása megtörtént. További területeket a FÉHE NKft. kaszálja szerződés szerint.

Az „Ültess Otthon - 1000 fa program”-ban a regisztráció és az első kiértesítés megtörtént, a növények beszerzése folyamatban van.

A lakossági és képviselői közvilágítási bejelentések kezelése és a hibaelhárítás megrendelése, valamint a számlázással kapcsolatos ügyintézés az irodán folyamatos. Szombathely közigazgatási területén működő, korszerűsített és hagyományos közvilágítási hálózat aktív elemeinek üzemeltetésére versenyszabályzat szerinti beszerzési eljárást lebonyolítása megtörtént, a nyertes vállalkozóval a szerződés megkötésre került. Ezzel összhangban került módosításra a háromoldalú konszignációs raktárüzemeltetési szerződés. A Savaria Karnevál ideiglenes fogyasztási helyeinek felállításához a tulajdonosi hozzájárulást megadta az iroda. A Csaba utcai aluljáróban lévő 33 db LED lámpatest cseréjére és a teljes üzemképes helyreállítására - versenyszabályzat szerint lebonyolított eljárást követően – szerződés megkötésre került. A feladat elvégzésének határideje 2025. november 14.

A júniusi Közgyűlés tárgyalta a BLAGUSS Agora Hungary Kft. - helyi közösségi közlekedési - menetrend módosítási javaslatát. A Közgyűlés a 198/2025. (VI.19.), 199/2025. (VI.19.) és a 200/2025. (VI.19.) Kgy. számú határozatokat hozta. A döntéseknek megfelelően a Közszolgáltatási Szerződés X. számú módosítása 2025. július 3-án aláírásra került, melyet követően a módosítás 2025. augusztus 1-től került bevezetésre.

2025. augusztus 18-án került aláírásra Önkormányzatunk és az Építési és Közlekedési Minisztérium között a helyi személyszállítási közszolgáltatások részben regionális vagy elővárosi személyszállítási szolgáltatásokkal történő ellátásáról szóló megállapodás (Petőfi telep).

A Magyar Energetikai és Közmű-szabályozási Hivatal által jóváhagyott Gördülő Fejlesztési Tervben szereplő, valamint ún. havaria jellegű megrendelések megküldése a Vasivíz Zrt. felé folyamatos. Az elvégzett munkák teljesítését az iroda helyszínen is ellenőrzi.

A lakossági bejelentésekre reagálva a közterületi rágcsálóirtás (eseti) megrendelése folyamatos. A nyári időszakban több darázsirtásra vonatkozó kérelem érkezett, amelyeket a szerződéses vállalkozóval haladéktalanul elvégeztette az iroda.

A földi kémiai szúnyoggyérítést - versenyszabályzat szerint lebonyolított eljárást követően - a Savaria Karnevál előtt megrendelésre került.

A kéményseprő-ipari közszolgáltatás 2024. évi beszámolójának ellenőrzését követően elfogadott többlettámogatást az Önkormányzat, mint kedvezményezett megkapta, majd a közszolgáltató felé tovább utalta. Az Önkormányzat a támogatás felhasználásáról tárgyév december 31-i fordulónappal az éves költségvetési beszámoló keretében és rendje szerint számol el.

A Környezetvédelmi Iroda hatósági eljárást folytatott le fakivágási, közterület-használati, zajvédelmi ügyekben, valamint helyi természetvédelmi végzéseket adott ki a város közigazgatási területén induló beruházásokra vonatkozóan. A nyári időszakban megtartott szabadtéri rendezvényekre vonatkozóan a zajkibocsátási határértéket megállapító határozatok kiadása folyamatos volt.

A szombathelyi Arany-patak híd zajterhelése kapcsán 2025. április 30-án intézkedési terv került megküldésre a Kormányhivatal, mint hatáskörrel rendelkező hatóság felé, amelyben foglalt vállalásokat a Városstratégiai, Idegenforgalmi és Sport Bizottság májusi ülésén tárgyalta. A döntés szerint a hídon bevezetésre került az 5 km/h sebességkorlátozás, valamint Szombathely MJV Közgyűlése 210/2025. (VI. 19.) Kgy.sz. határozatának értelmében az Önkormányzat a fahíd javítási munkálatait elvégeztette.

A Kormányhivatal 2025. augusztus 11. napján a hídon átmenő forgalom keltette zaj vonatkozásában részleges környezetvédelmi felülvizsgálati dokumentáció benyújtására kötelezte az Önkormányzatot, amelynek végrehajtási határideje: 2025. november 30.

A Fenntarthatósági és Klímastratégiai Szakmai Bizottság működésével kapcsolatos mindennemű feladatot a Környezetvédelmi Iroda látja el.

**A Vagyongazdálkodási és Városfejlesztési Iroda** az előző közgyűlés óta folyamatosan végezte az SZMSZ-ben meghatározott feladatait.

Az előző beszámoló készítése óta eltelt időszakban 1503 db iktatott ügyirat keletkezett az irodán.

Az iroda a **vagyongazdálkodási feladatkörében** gondoskodott a kijelölt vagyontárgyak pályáztatás keretében történő értékesítéséről, ennek keretében feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése volt. A sikeres pályázatot követően az iroda elkészítette az adásvételi szerződéseket, gondoskodott az ingatlan-nyilvántartással kapcsolatos feladatok ellátásáról, eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

A Közgyűlés a 141/2025. (IV. 30.) Kgy. számú határozatában elfogadta a 2025. évi vagyongazdálkodási koncepciót.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet szabályait figyelembe véve ingatlanonként a két forgalmi értékbecslés megrendelése megtörtént. Az ingatlanok liciteljárás keretében történő értékesítésére vonatkozó pályázati felhívások első ízben 2025. június 20. napján kerültek kifüggesztésre, a pályázatok beadási határideje 2025. július 21. volt. 10 db eredménytelen pályázat 2025. augusztus 1. napján másodszor is kifüggesztésre került, a beadási határidő 2025. szeptember 1. volt. Emellett az önkormányzat tulajdonában álló nem lakás célú ingatlanok bérbeadására is hirdetett pályázatokat z iroda. 11 garázs és 1 raktárhelyiség pályázata volt eredményes.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálta, amennyiben a vagyon értékesítése lehetséges volt, úgy megtette a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása). A vételi ajánlatokról a Gazdasági és Jogi Bizottság szeptemberi ülésén fog dönteni.

A Sárdi-éri utca projekt megvalósításához szükséges, hogy a terület önkormányzati tulajdonban legyen, ezért az iroda gondoskodik a kisajátítási törvény szerinti ingatlanszerzés teljes körű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés). A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, Földhivatalba történő benyújtása) az iroda feladata.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése). A június 26-i közgyűlésen hozott döntések végrehajtásra kerültek.

Az iroda elkészítette a beérkezett kérelmek alapján az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat. Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartoznak.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről. Teljesíti a feladatkörébe tartozó közérdekű adatigényléseket, megválaszolja a sajtómegkereséseket.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások- tulajdonba vételek, vagyonkezelési szerződések elkészítéséről.

Az iroda elkészítette a hatáskörébe tartozó közgyűlési, bizottsági előterjesztéseket és polgármesteri döntéseket.

**A városfejlesztési feladatok** tekintetében az iroda vezetője az alábbi tájékoztatást adta az iroda munkájáról:

A „**Szombathely Fedett Uszoda és Termálfürdő fejlesztésének előkészítése**” MVP projekt záró beszámolójának ellenőrzéséhez a Miniszterelnökségújabb hiánypótlást kért, ami megválaszolásra került.

A 1625/2021. (IX.3.) Korm. határozat értelmében Szombathely Megyei Jogú Város 905.000.000.- Ft összegű vissza nem térítendő támogatása (**BM támogatás**)záró beszámolójának második hiánypótlása benyújtásra került a MÁK felé.

Az **RRF-1.1.2-21-2021-00007** azonosítószámú **„Új bölcsőde építése Szombathely Szentkirályi városrészen”** elnevezésű projekt fizikai megvalósítása 2024. december 31-ig megtörtént. A bölcsőde a tervezett időpontban (2024. december 16.) megnyitott. A záró szakmai beszámoló során érkezett tisztázó kérdésekre a válasz beküldésre került a KSZ részére, a projekt zárása folyamatban van.

A **TOP-6.1.5-15-SH1-2019-00002** számú **„A Ferenczy utca hiányzó szakaszának kiépítése"** című projekt záró kifizetési igénylése és beszámolója jóváhagyásra került, a projekt 2024. október 17. napján fenntartási időszakba került. A projekt vízjogi üzemeltetési engedélyének beszerzési határideje 2025. október 16. napja, melyet legkésőbb 2025. október 31-ig az 1. sz projektfenntartási jelentés mellékleteként Támogató részére meg kell küldeni.

A **„Szombathely – Zanat kerékpárút megvalósítása”** című projekt pénzügyi és szakmai beszámolója 2024. június 19-én benyújtásra került.

A Horizont2020-as **JUSTNature** projektben a nyári szünet után ősszel folytatódik a Savaria Fórumban megindított, havonta megjelenő Zöld oldal. Folyamatban van a Sziszekkel folytatandó testvérvárosi eszmecsere, személyes találkozót tervezünk 2025. októberre. Továbbfejlesztés alatt van a város digitális modellje. Sikeresen lezajlott a park közösségi fenntartásának megvitatását célzó workshop 2025. június 24-én. Podcast-sorozat indult a projekt eredményeiről, a Szombathelyről szóló rész felvétele 2025. szeptember 4-én volt. Projekttalálkozó lesz 2025. október 7-8-án Essenben.

Az **Interreg Europe OD4GROWTH** projekt 5. szemesztere lezárult, a szemeszter végi beszámoló előkészítése folyamatban van. A következő partnerségi találkozó 2025. október 8-11-ig tart. Az 6. szemeszterrel kapcsolatos tevékenységek folyamatban vannak.

A **Horizon Europe WeGenerate** projekt következő tanulmányútja 2025. szeptember 22-25. között kerül megrendezésre Tampereben, Finnországban, ezen kívül a partnerség folyamatosan tartja a kapcsolatot és online műhelymunkákon vesz részt.

Az elbírálás során nyertesnek ítélték meg az **European Urban Initiative Peer Review**-ra benyújtott pályázatot. A projekttel kapcsolatos ügyintézés megkezdődött. A személyes partnerségi találkozó 2025. október 21-24-ig kerül megrendezésre.

Az Interreg CE **Green LaMiS projektben** a járművek beszerzésre 3 sikertelen eljárást követően 2025. augusztus 28-án újabb ajánlattételi felhívást küldött ki az iroda. A munkában a mobilitási szakértő is folyamatosan részt vesz. Folytatódnak a projektszintű rendszeres havi online egyeztetések. A 2. időszak beszámolóját a közreműködő szervezet elfogadta. A következő projekttalálkozó 2025. szeptember 25-26-án lesz Splitben.

A Leccoval közös Customised Energy (**C-ENERGY**) projekt megvalósítása sikeresen befejeződött, a Bizottság elfogadta a záró beszámolót és jóváhagyta az eredetileg tervezett összeg kifizetését. A Szombathelyt érintő részt várja az iroda Leccotól.

A **NetZeroCities** program 20 hónapos tudásátadási programjában a szombathelyi látogatásra 2025. november 11-12-én kerül sor, a pécsi, a miskolci kollégák és a projektkoordinátor részvételével. A program tervezése folyamatban van.

Az **ANTI-addict** – **„Közös drogprevenciós tevékenységek és stratégiai együttműködés megvalósítása az osztrák-magyar határtérségben”** elnevezésű pályázat az INTERREG VI-A Ausztria-Magyarország Program keretében támogatást nyert. Az ERFA támogatási szerződés aláírásra került. Jelenleg a beszerzések dokumentumainak és az október 1-jei projektkezdés előkészítése van folyamatban.

A **TOP\_PLUSZ-1.3.1-21-VS1-2022-00001** azonosítószámú **„Fenntartható városfejlesztés Szombathelyen”** c. projekt esetén a „Műszaki szempontú városstratégiai dokumentumok elkészítése és aktualizálása” c. közbeszerzési eljárás eredményeképpen a ZIFFA elkészítésére és a KHT felülvizsgálatára vonatkozóan aláírásra került a vállalkozási szerződés. A teljesítés határideje mindkét szerződés esetén 2025. november 30.A 2. sz. mérföldkő teljesítési határideje 2026. augusztus 31-re változott.

A **TOP\_PLUSZ-1.3.2-23-SH1-2025-00001** azonosítószámú „**Parkolási infrastruktúra- és zöldfelületfejlesztés a Derkovits városrészen**” c. projekt Támogatási szerződése 2025. július 31-én hatályba lépett. Az Építési és Közlekedési Minisztérium a projekt megvalósításába nem kívánt konzorciumi tagként belépni.

A **TOP\_PLUSZ-1.3.2-23-SH1-2025-00007** azonosítószámú „**Zöldfelületfejlesztés Szombathelyen**” c. projekt esetén a feltétel nélküli támogatói döntés 2025. május 30-án megérkezett. Az Építési és Közlekedési Minisztérium a projekt megvalósításába konzorciumi tagként belép.

A **TOP\_PLUSZ-1.3.2-23-SH1-2025-00004** azonosítószámú „**Hunyadi út felújítása Szombathelyen I. ütem**” c. projekt Támogatási szerződése 2025. július 15-én hatályba lépett. Az Építési és Közlekedési Minisztérium a projekt megvalósításába nem kívánt konzorciumi tagként belépni.

A **TOP\_PLUSZ-1.3.2-23-SH1-2025-00005** azonosítószámú „**Kodály Zoltán utca felújítása Szombathelyen**” c. projekt esetén a feltétel nélküli támogatói döntés 2025. június 12-én megérkezett. Az Építési és Közlekedési Minisztérium a projekt megvalósításába Konzorciumi tagként belép és építtetőként is el kíván járni.

A **TOP\_PLUSZ-1.3.2-23-SH1-2025-00012** azonosítószámú „**Belterületi úthálózat fejlesztése**” c. projekt Támogatási szerződése 2025. szeptember 1-én hatályba lépett. Az Építési és Közlekedési Minisztérium a projekt megvalósításába nem kívánt konzorciumi tagként belépni.

A **TOP\_PLUSZ-1.3.2-23-SH1-2025-00002** azonosítószámú „**Kerékpárosbarát fejlesztések a déli városrészen**” c. projekt Támogatási szerződése 2025. július 17-én hatályba lépett. Az Építési és Közlekedési Minisztérium a projekt megvalósításába nem kívánt konzorciumi tagként belépni.

A **TOP\_PLUSZ-1.3.2-23-SH1-2025-00013** azonosítószámú „**Közúti infrastruktúra fejlesztése**” c. projekt Támogatási szerződése 2025. július 9-én hatályba lépett Az Építési és Közlekedési Minisztérium a projekt megvalósításába nem kívánt konzorciumi tagként belépni.

A **TOP\_PLUSZ-1.3.2-23-SH1-2025-00009** azonosítószámú „**Belterületi utak fejlesztése Szombathelyen**” c. projekt esetén a feltétel nélküli támogatói döntés 2025. május 30-án megérkezett. Az Építési és Közlekedési Minisztérium a projekt megvalósításába Konzorciumi tagként belép és építtetőként is el kíván járni.

A **TOP\_PLUSZ-1.3.2-23-SH1-2025-00003** azonosítószámú „**Kerékpárosbarát fejlesztések Szombathelyen**” c. projekt esetén a feltétel nélküli támogatói döntés 2025. június 12-én megérkezett. Az Építési és Közlekedési Minisztérium a projekt megvalósításába Konzorciumi tagként belép és építtetőként is el kíván járni.

A **TOP\_PLUSZ-1.3.2-23-SH1-2025-00006** azonosítószámú „**Belterületi útfelújítások**” c. projekt esetén a feltétel nélküli támogatói döntés 2025. május 30-án megérkezett. Az Építési és Közlekedési Minisztérium a projekt megvalósításába Konzorciumi tagként belép és építtetőként is el kíván járni.

A **TOP\_PLUSZ-1.3.2-23-SH1-2025-00010** azonosítószámú „**Belterületi utak korszerűsítése**” c. projekt Támogatási szerződése 2025. július 15-én hatályba lépett. Az Építési és Közlekedési Minisztérium a projekt megvalósításába nem kíván konzorciumi tagként belépni.

A **TOP\_PLUSZ-1.3.2-23-SH1-2025-00011** azonosítószámú „**Markusovszky L. utca felújítása**” c. projekt Támogatási szerződése 2025. szeptember 1-jén hatályba lépett. Az Építési és Közlekedési Minisztérium a projekt megvalósításába nem kívánt konzorciumi tagként belépni.

A **TOP\_PLUSZ-1.3.2-23-SH1-2025-00014** azonosítószámú „**Bartók Béla krt. és híd felújítása**” c. projekt esetén a feltétel nélküli támogatói döntés 2025. július 17-én megérkezett. Az Építési és Közlekedési Minisztérium a projekt megvalósításába nem kívánt konzorciumi tagként belépni.

A **TOP\_PLUSZ-1.3.2-23-SH1-2025-00008** azonosítószámú „**Hunyadi utca felújítása Szombathelyen II. ütem**” c. projekt Támogatási szerződése 2025. augusztus 6-án hatályba lépett. Az Építési és Közlekedési Minisztérium a projekt megvalósításába nem kívánt konzorciumi tagként belépni.

A **TOP PLUSZ-3.2.1-23-SH1-2025-00001** azonosítószámú „**Közösségfejlesztés Szombathelyen**” c. projekt esetén a feltétel nélküli támogatói döntés 2025. június 27-én megérkezett. A támogatási szerződés aláírása folyamatban van.

A **TOP PLUSZ-3.2.1-23-SH1-2025-00003** azonosítószámú „**Identitáserősítő folyamatok támogatása, programok megvalósítása**” c. projekt esetén a feltétel nélküli támogatói döntés 2025. június 27-én megérkezett. A támogatási szerződés aláírása folyamatban van.

A **TOP PLUSZ-3.2.1-23-SH1-2025-00002** azonosítószámú „**Helyi humán fejlesztéseket célzó programok megvalósítása**” c. projekt esetén a feltétel nélküli támogatói döntés 2025. június 27-én megérkezett. A támogatási szerződés aláírása folyamatban van.

A **TOP\_PLUSZ-3.4.1-23-SH1-2024-00003** azonosítószámú „**Bölcsődék fejlesztése Szombathelyen**” c. projekt esetén a feltétel nélküli támogatói döntés 2025. július 29-én megérkezett. Az Építési és Közlekedési Minisztérium a projekt megvalósításába nem kíván konzorciumi tagként belépni.

A **TOP\_PLUSZ-3.4.1-23-SH1-2024-00006** azonosítószámú „**Gyermekjóléti és szociális alapszolgáltatások fejlesztése**” c. projekt Támogatási szerződése 2025. június 30-án hatályba lépett. Az Építési és Közlekedési Minisztérium a projekt megvalósításába nem kíván konzorciumi tagként belépni.

A **TOP\_PLUSZ-3.4.1-23-SH1-2024-00005** azonosítószámú „**Óvodai fejlesztések Szombathelyen**” c. projekt Támogatási szerződése 2025. június 30-án hatályba lépett. Az Építési és Közlekedési Minisztérium a projekt megvalósításába nem kíván konzorciumi tagként belépni.

A **TOP\_PLUSZ-3.4.1-23-SH1-2024-00004** azonosítószámú „**Szociális alapszolgáltatások minőségi fejlesztése**” c. projekt Támogatási szerződése 2025. július 11-én hatályba lépett. Az Építési és Közlekedési Minisztérium a projekt megvalósításába nem kíván konzorciumi tagként belépni.

A **TOP\_PLUSZ-3.4.1-23-SH1-2024-00001** azonosítószámú „**Szociális alapszolgáltatások fejlesztése**” c. projekt esetén a Támogatási szerződés 2025. május 13-án hatályba lépett. Az Építési és Közlekedési Minisztérium a projekt megvalósításába nem kíván konzorciumi tagként belépni.

A **TOP\_PLUSZ-3.4.1-23-SH1-2024-00002** azonosítószámú „**Egészségügyi alapellátás fejlesztése Szombathelyen**” c. projekt Támogatási szerződése 2025. június 30-án hatályba lépett. Az Építési és Közlekedési Minisztérium a projekt megvalósításába nem kíván konzorciumi tagként belépni.

A **TOP\_PLUSZ-6.2.1-23-SH1-2024-00001** azonosítószámú „**Sárdi-éri iparterület fejlesztése, kivezető út építése**” c. projekt Támogatási szerződése 2025. augusztus 6-án hatályba lépett. Az Építési és Közlekedési Minisztérium a projekt megvalósításába nem kíván konzorciumi tagként belépni.

A Vízügyi Igazgatósággal a társadalmasításra megjelent **KEHOP Plusz 2.2.1-25** felhívás alapján az iroda dolgozik a projektfejlesztésen, és várja a végleges felhívás megjelenését. A célterületek: a Perint patak Óperint és Szent Gellért utcák közti szakasza, a Károly Róbert utca páros oldalán álló és a Perint közti zöld terület, a Krúdy Gy. u. 2-18. épületek közti területek és a Körmendi út és a Perint közötti zöldfelület. A tartalom a végleges felhívás részleteinek megismerését követően módosulhat.

Előkészítés alatt áll Németh Ákos tanácsnok úr szervezésében a **Zöld Levél Díj 2029** címpályázatra benyújtandó pályázati anyag összeállítására irányuló munka.

A **Versenyképes Járások Program** keretében Szombathely Megyei Jogú Város Önkormányzata részére 250.000.000, - Ft összegű támogatás került megítélés. Támogatói Okirat kibocsátásához szükséges dokumentumok 2025.08.12-én benyújtásra kerültek.

* **Járási igényeket kiszolgáló közösségi közlekedés fejlesztése és fenntartása**

Támogatás összege: 85.612.000, - Ft

* **Minőségi közétkeztetés biztosítása a járásban élő, szombathelyi köznevelési intézményben ellátott gyermekek részére**

Támogatás összege: 64.388.000, - Ft

* **Szombathelyi Fedett Uszoda és Termálfürdő fejlesztése és fenntartása**

Támogatás összege: 100.000.000, - Ft

Az **Informatikai Iroda** az előző Közgyűlés óta eltelt időszakban napi szinten felügyelte és karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot. Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét.

A **Belső Ellenőrzési Iroda** tevékenységének keretét adó 2025. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2024. novemberi ülésén fogadta el. A beszámolási időszakban a jóváhagyott tervnek megfelelően bonyolította le az iroda az ellenőrzéseket.

2025. június végén befejeződött Szombathely Megyei Jogú Város Polgármesteri Hivatalában a gépjárműhasználat szabályozottságának és az elszámolások szabályszerűségének a vizsgálata.

A vizsgálat tapasztalatairól az iroda a vonatkozó jogszabályban foglaltaknak megfelelően éves ellenőrzési jelentésben számol be a Tisztelt Közgyűlésnek a tárgyévet követően, legkésőbb a zárszámadási rendelet elfogadásáig.

A beszámolási időszakban az alábbi új vizsgálatokat indította el az iroda:

* Szombathely Megyei Jogú Város Önkormányzatának 2024. évi költségvetéséről és zárszámadásáról szóló rendelete összeállításának, jóváhagyásának vizsgálata;
* A nemzetiségi önkormányzatok (német, horvát, szlovén, roma) gazdálkodásának vizsgálata.

A vizsgálatok várhatóan szeptember végén fejeződnek be.

A **Gondoksági Iroda** az elmúlt Közgyűlés óta a Polgármesteri Hivatal technikai működtetése mellett az alábbi főbb feladatokat végezte el:

Az elmúlt Közgyűlés óta a Polgármesteri Hivatal technikai működtetése mellett az alábbi főbb feladatokat végezte el:

• Az NKC-226 frsz.-ú Skoda Super B gépjármű motorhibás lett, ezért pályázatot írtunk ki annak eladására, hogy a befolyó összeggel csökkenteni tudjuk majd az újonnan beszerzendő gépkocsi árát. A pályázat benyújtásának határideje szeptember 23.

• A IV. emeleti konyhában a konyhabútor felújítása megtörtént.

• A Kossuth L. u. 7. sz., és 11. sz. épületek működéséhez szükséges gázbeszerzést elindítottuk, a szerződés aláírása folyamatban van.

• A hivatalt épületeit érintő hűtési és fűtési rendszerekre vonatkozó kötelező energetikai audit előkészítése.

• Savaria Történelmi Karnevál Hivatalt érintő rendezvényeinek lebonyolítása

• Nyitott Városháza programsorozat lebonyolításában való részvétel

**Szombathely, 2025. szeptember 17.**

 **/: Dr. Károlyi Ákos :/**

**HATÁROZATI JAVASLAT**

**….…/2025. (IX.29.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:**  Dr. Károlyi Ákos jegyző

**Határidő:** azonnal